Petnaest godina od gašenja Trećeg kanala - mediji.net\nNa današnji dan pre tačno 15 godina, ugašen je Treći kanal Radio televizije Srbije koji je ostao upamćen po kultnim emisijama i TV licima koji i dan-danas asociraju ljude na taj program.\nMeđu njima su Igor Miklja, Ivana Zarić, Sanja Ignjatović, Voja Nedeljković, Nataša Ristić, Dušan Kaličanin, Sanja Radan…\nTreći kanal RTS-a, poznatiji kao „3K“ bio je kanal za omladinu gde su svoju karijeru započela danas uspešna i poznata lica u televizijskom svetu.\nNastao je 1. jula 1989. godine kao OK kanal ili Omladinski...\nvoja nedeljkovićAktuelna tema\ndušan kaličaninNova tema\nna današnji danPreko 300 vesti\nBeogradPreko 40700 vesti\nMinistarstvo: Raspisan konkurs „Prestonica kulture Srbije 2023“\nMinistarstvo kulture i informisanja danas je raspisalo konkurs "Prestonica kulture Srbije 2023", koji je otvoren za jedinice lokalne samouprave u Srbiji, osim za gradove Beograd i Novi Sad.\nVesić: U Beogradu dato preko milion doza vakcina, za vikend biće revakcinisano pola miliona ljudi\nPrema zvaničnom izveštaju Gradskog zavoda za javno zdravlje u Beogradu je, zaključno sa jučerašnjim danom, revakcinisano 490.891 lica što iznosi 35,3 odsto punoletne populacije. Najkasnije za vikend očekujem da u našem gradu bude revakcinisano pola miliona ljudi, izjavio je zamenik gradonačelnika...\nDRAMATIČAN SNIMAK HAPŠENJA U FILMSKOM GRADU: Pogledajte kako policija uleće u podzemnu garažu ZAPLENJENO 45 KG MARIHUANE (VIDEO)\nPripadnici Uprave kriminalističke policije zaplenili su u okviru akcije Gnev oko 45 kilograma marihuane i oko 500 grama kokaina i tom prilikom uhapsili L. Đ. (20) zbog sumnje da je počinio krivična dela neovlašćena proizvodnja i stavljanje u promet opojnih ...\nPripadnici Ministarstva unutrašnjih poslova, Uprave kriminalističke policije, u okviru akcije „Gnev“ zaplenili su oko 45 kilograma marihuane i oko 500 grama kokaina i uhapsili L.Đ.(20) zbog postojanja osnova sumnje da je izvršio krivična dela neovlašćena proizvodnja i stavljanje u promet opojnih...


SPOS DOGOVORIO PODIZANJE OTKUPNE CENE MEDA NA 2 EVRA - Savez pčelarskih organizacija Srbije\nDatum objavljivanja vesti: 25. јуна 2008.\nVeć godinama pčelari Srbije imaju problema sa plasmanom meda, jer su otkupne cene meda veoma niske. Poslednjih meseci došlo je do nekih pozitivnih promena, pa su cene sa 90-110 dinara porasle do na 130-140 dinara poslednjih par meseci, što je u paritetu sa evrom bilo najviše 1,55 evra, a pojavile su se i ponude od 1,65 evra, dok se ovih dana pominje moguće blago povećanje cena bagremovog meda na 1,8 evra, jer ga nema dovoljno na tržištu.\nSa druge strane, vesti iz drugih zemalja nisu ohrabrujuće. U martu sam boravio u Sloveniji i razgovarao sa komercijalnim direktorom Medex-a o njihovim eventualnim namerama za nastup na tržište Srbije. Odgovoreno mi je nešto što me je jako začudilo, a to je da im to trenutno nije prioritet, a da pčelarima Slovenije med otkupljuju po ceni od samo 1,5 evra! Doduše, to i ne čudi naročito kad se gleda sa jedne druge strane, a to je da je Slovenija sada deo EU, i da su joj sigurno mnogo dostupniji neki drugi izvori meda (Kina, Argentina, Meksiko…) odakle se med može uvesti po veoma, veoma niskim cenama.\nI u državama u tranziciji sličnim nama stanje nije mnogo bolje, u šta se lako svi mogu uveriti preko interneta i direktnim kontaktima.\nSvima nam je dobro poznat zahtev članstva da SPOS učini nešto na prodaji meda. Iako SPOS zakonski nema pravo da vrši otkup i trguje medom, na šta će verovatno imati pravo kada se usvoji novi Zakon o udruženjima građana, ipak smo se opredelili da ya sada učinimo ono što je u našoj moći. Pre svega, da problem iznesemo u javnost i imenujemo potencijalne krivce za držanje cene meda na veoma niskom nivou duži niz godina, dok svi troškovi pčelarske proizvodnje idu naviše (da pomenemo samo benzin koji je 2002. godine koštao 25 dinara, a danas čak 110, dok je cena meda tada bila 250 dinara, a danas jedva 300). Naravno, ne mislimo tu na ekonomsku krizu i slabu kupovnu moć, kao i slabo razvijenu kulturu konzumiranja meda, već pre svega mislimo na falsifikatore koji nam "ubijaju" cenu i drže je na nivou ispod realne. Zato smo postigli dogovor sa Ministrom poljoprivrede gospodinom Slobodanom Milosavljevićem da se pokrene široka akcija provere kvaliteta meda na tržištu. On je nalog izdao (potvrđeno i pre par dana još jednom), ali za sada se državni aparat još uvek nije pokrenuo u tom smeru. Imamo obećanja da će se to dogoditi u najskorije vreme, važno je da postoji dobra volja države i da ne postoji nikakva smetnja za to.\nNaravno, više se prodavao ovaj od 5 DEM, JER ko je u vreme kada je predsednik Opštine u Srbiji imao platu od 2 DEM, imao para da med plati 4 DEM, taj je imao i da plati 5 DEM. O tome sam želeo da govorim.\nNaravno, mi smo u SPOS-u POTPUNO svesni da ova naša preporuka neće biti dovoljna da pokrene stvari sa mrtve tačke, pa smo pribegli i drugim aktivnostima, saradnji sa privrednicima iz oblasti pčelarstva kroz osnivanje grupacija SPOS-a, a u cilju ostvarenja zajedničkih interesa.\nDanas je u Krnjevu kraj Velike Plane održan sastanak Grupacije pakera i distributera meda koja je nedavno oformljena pod okriljem SPOS-a. Sastanku je prisustvovala velika većina pakera i distributera meda iz Srbije. Ispred SPOS-a prisustvovao je član IO Toplica Miladinović iz Smederevske Palanke, koordinator rada ove grupacije, i moja malenkost, predsednik SPOS-a.\nRazgovarano je detaljno o aktuelnoj situaciji i ukazano je na to da dešavanja sa cenom meda nisu dobra ni za koga. Onima koji možda danas misle da su profitirali, već sutra će iskrsnuti novi problemi. Tu ne mislimo toliko na otkupljivače meda, jer njihove cene vodi tržišna ekonomija za koju se naša zemlja davno odlučila i gde država ne interveniše u sličnim situacijama, koliko na pčelare koji, doduše nuždom naterani, pribegavaju raznim metodama da se izbore za svoje mesto na tržištu uglavnom obaranjem maloprodajne cene, o čemu sam maločas govorio.\nNakon dužeg i iscrpnog razgovora gde su obe strane izložile svoje argumente, postignuta je saglasnost oko toga da moramo zajedno da delujemo na prevazilaženju novonastale situacije, i to pre svega povećanjem otkupne cene meda i njenim približavanjem do sada teženom nivou od bar 2 evra, što se smatra minimalnom cenom za rentabilno pčelarenje i obezbeđivanje egzistencije porodici u većini evropskih zemalja. Naravno da je i ta cena za mnoge pčelare niska, ali u okruženju jednostavno nema veće otkupne cene, tako da je svakako veliki napredak podizanje otkupne cene sa trenutnih maksimalnih 1,65 evra na 2 evra. Ovaj dogovor se slobodno može nazvati krucijalnim za opstanak srpskog pčelarstva, jer do sada nije zabeležena nijedna godina kao što je ova, koju odlikuje veliko napuštanje bavljenja pčelarstvom od strane mnogih pčelara zbog očajne ekonomske situacije.\nDa budemo precizniji, dogovoreno je da se čist bagrem od 26. juna 2008. godine otkupljuje po ceni od 160 dinara (orijentacioni paritet sa 2 evra), bagrem promešan sa nekim drugim vrstama meda i sa tamnijom bojom po ceni od 150 dinara (1,875 evra), livadski med po ceni od 150 dinara (1,875 evra), lipov med po ceni od 140 dinara (1,75 evra), suncokretov med po ceni od 130 dinara (1,625 evra) i med od uljane repice po ceni od 120 dinara (1,5 evra). Kad pogledamo samo par meseci unazad i suočimo se sa činjenicom da je suncokretov med otkupljivan po ceni od 1-1,1 evro, a sada će se otkupljivati po ceni od 1,5 evra, možemo slobodno da kažemo da ovaj dogovor predstavlja vrlo značajan napredak, iako možda ne i najpoželjniji.\nSa druge strane, pokušali smo da se dogovorimo i oko zajedničkog nastupa na reklamiranju meda u Srbiji, uz finansijsko učešće i pakera i distributera meda. Predložio sam da se odredi procenat koji bi oni izdvajali po kilogramu prodatog meda, te da se od tih para, i od para SPOS-a pokrene agresivna marketinška kampanja na promociji konzumiranja meda, ali sa akcentom na geslo: KUPUJTE MED POREKLOM IZ SRBIJE! Tako ne bi prejudicirali od koga da kupuju med, od pakera ili direktno od pčelara, a promovisali bi domaću proizvodnju, jer će se otvaranjem tržišta Srbije tokom procesa pristupanja EU, sve češće u našim prodavnicama nalaziti strani medovi. Mi u međuvremenu moramo da naučimo građane da je najzdravije jesti med iz zemlje u kojoj živite (to je i medicinski dokazano), kako bi kasnije odoleli iskušenju pred kupovinom jeftinog stranog meda. Podsećamo da se med iz Kine u EU uvozi i po ceni od 0,65 evra!\nNaravno, najvažnije je da je postignuta saglasnost oko zajedničkog marketinškog nastupa sa finansijskim ušešćem pakera i distributera meda i SPOS-a, a o konkretnim akcijama ćemo se dogovoriti na sastanku prve subote septembra, neposredno pre početka jesenjih prodajnih aktivnosti.\nOvo će se savršeno uklopiti i u akciju Ministarstva trgovine "Kupujmo domaće" i možemo se nadati i pomoći ovog Ministarstva.\n< POSLEDNJI IZVEŠTAJ SA LIPE\nSPISAK PAKERA SA KOJIMA JE SPOS DOGOVORIO PODIZANJE OTKUPNE CENE MEDA >


\tStomatološka zubarska ordinacija Telep, stomatolog, zubar: Novi Sad\nStomatološka ordinacija Telep, Novi Sad, jeftine cene\nStomatološka ordinacija Telep - tražili ste ove ključne reči na Google.rs u potrazi za stomatolozima koji će vam pružiti kvalitetnu uslugu i održavati vaše zube do kraja života?\nAko želite visok kvalitet stomatoloških usluga i pouzdanog partnera za ceo život, Stomatološka ordinacija Kovačević vam stoji na raspolaganju. Kada je zdravlje u pitanju, potpuno je nevažno gde se nalazi vaš stomatolog ili lekar. Stomatološka ordinacija dr Kovačević se nalazi u Novom Sadu. Uvereni smo da i vama koji živite ili radite u Telepu, možemo da ponudimo profesionalne usluge vrhunskog kvaliteta.


EU će od ovog leta primati samo vakcinisane turiste, najavila Ursula von der Leyen\nGranice Evrope koje su od 29. januara zatvorene za sve neevropske građane, trebale bi se ponovo otvoriti za američke turiste ali pod uslovom da su vakcinisani, najavila je Ursula von der Leyen ove nedelje u New York Times-u, prenosi LCI. Njihov dolazak moguće je očekivati do leta jer, svakako, koriste vakcine koje je odobrila Evropska agencija za lekove. Ovakva odluka može imati posledice po Srbiju jer je i Srbija zemlja koja nije u Evropskoj uniji. Za sada se samo odnosu na SAD.\nPredsednica Evropske komisije Ursula von der Leyen najavila je u nedelju da će turistima koji dolaze iz Sjedinjenih Država biti dozvoljeno da posete Evropsku uniju u narednim mesecima, ali uslov je da se vakcinišu protiv Covid-19. Mada su pre toga Sjedinjene Države savetovale svoje sugrađane da ne putuju u većinu zemalja Evropske unije duže od godinu dana.\n„Amerikanci, koliko vidim, koriste vakcine koje je odobrila Evropska agencija za lekove (EMA)“, objasnila je ona u intervjuu za The New York Times. „Ovo će omogućiti slobodno kretanje i putovanje u Evropsku uniju“, rekla je ona za sada ne otkrivajući precizan raspored. Ali prema njujorškom dnevniku, ova nova pravila mogla bi se primeniti ovog leta.\nTagovi: amerika - turisti - vakcina


Danas je Sretenje - praznik drzave i crkve - TV 4S\nDanas je Sretenje – praznik drzave i crkve\nOd tv4s\t Dana feb 15, 2019\nU Srbiji se danas kao Dan državnosti i kao verski praznik Srpske pravoslavne crkve obeležava Sretenje. 15.februar. Dan drzavnosti jedan je od najvaznijih datuma u kalendaru srpske istorije.\nSrbija danas obeležava Sretenje – Dan državnosti u znak sećanja na 15. februar 1804. godine kada je u Orašcu počeo Prvi srpski ustanak, ali i na isti dan 1835. godine kada je proglašen prvi srpski Ustav.\nDan državnosti Srbije praznuje se 15. i 16. februara, a ustanovljen je u spomen na dan kada je na zboru u Orašcu 1804. godine dignut Prvi srpski ustanak i dan kada je u Kragujevcu 1835. godine izdat i zakletvom potvrđen prvi Ustav moderne srpske države – Sretenjski ustav\nCentralna državna ceremonija povodom Dana državnosti održana je u Orašcu, vence na spomenik voždu Karađorđu položile su premijerka Srbije Ana Brnabić i predsednica Republike Srpske Željka Cvijanović. Predsednica Skupštine Srbije Maja Gojković položila je venac kod Spomenika Neznanom junaku na Avali.\nPredsednik Srbije Aleksandar Vučić uručio je odlikovanja zaslužnim pojedincima i institucijama na ceremoniji u zgradi Predsedništva u Beogradu.\nPredsednik je dodelio oko 60 odlikovanja, a među odlikovanima su Narodni muzej, glumac Miša Janketić, rvač Davor Štefanek, a posthumno je odlikovan akademik Vladeta Jerotić.\nOdlikovano je i 12 stranih državljana među kojima su predsednik Vlade Bugarske Bojko Borisov i bivši kineski ambasador Li Mančang. Pripadnicima Vojske Srbije odlikovanja će biti dodeljena prilikom obeležavanja njihovog dana u aprilu.\nU Leskovcu obeležen Svetski dan dece obolele od raka\nGradonačelnik Leskovca Goran Cvetanović čestitao ,,Dan državnosti”


Centennial College I Kanada\nCentennial College je prvi izbor internacionalnim studentima u Kanadi. Sa hiljadama internacionalnih studenata iz 154 zemlje koji studiraju na Centennial-u, poznat je kao jedna od kulturološki najraznovrsnijih visokoobrazovnih institucija u Kanadi. Na Centennial-u je studiralo preko 58,000 internacionalnih studenata u njegovoj 53 godine dugoj istoriji! Centennial College bio je prvi u nizu državnih koledža u Ontariju sa ciljem da pomogne provinciji da postane kompetitivnija u tehnološkom svetu koji se sve više razvija.\nPoznat po svojim partnerstvima sa Vladom, industrijom i obrazovnim institucijama iz celog sveta, Centennial College ima 5 kampusa i 7 specijalizovanih akademskih škola u Torontu, nudeći programe iz oblasti biznisa, inženjerske tehnologije i primenjenih nauka, komunikacija, medija, umetnosti i dizajna, javnog zdravstva, ugostiteljstva, turizma i kulinarstva, saobraćaja kao i kurseve engleskog jezika i pripremnih programa za koledž i akademske studije.\nVećina programa na Centennial-u nudi mogućnost sticanja radnog iskustva u Kanadi i podobnost za priznavanje od strane kanadskih profesionalnih asocijacija. Više od 94% od poslodavaca koji zapošljavaju diplomce sa Centennial-a su veoma zadovoljni zaposlenima.\nVećina inženjerskih programa je akreditovana od strane Canadian Technology Accreditation Board (TAC)\nCo-op programi koji pripremaju studente za rad u struci\nCentennial nudi širok spektar programa: osnovne studije, ubrzani programi, postgraduate certificate, advanced diploma, diploma, kursevi engleskog jezika\nCentennial nudi izuzetnu podršku studentima\nCentennial ima 12 najsavremenijih laboratorija\nNovi programi u ponudi svake akademske godine


Probijen još jedan tunel na Koridoru 11 kod Takova\nNa Koridoru 11, u blizini Takova, danas je probijena leva cev tunela Savinac u dužini od 270 metara, a potpredsednica vlade i ministarka građevinarstva, saobraćaja i infrastrukture Zorana Mihajlović poručila je da će autoput od Ljiga do Preljine biti u saobraćaju iduće godine.\nPredstavnici Koridora Srbije su potvrdili najave ministarke Mihajlović da će autoput na deonici LJig - Preljina biti završeni i pre zvaničnog roka - a to je 25. avgust 2016. godine. "Kao što se po jutru dan poznaje, tako se i po probijanju tunela Savinac vrlo jasno vidi da ćemo mi sledeće godine ići ovim autoputem", rekla je Mihajlović koja je prisustvovala probijanju tunela sa direktorom Koridora Srbije Dmitrom Djurovićem.\nMihajlović je rekla da je deonica Ljig - Preljina u dužini od 40 kilometara veoma teška i da na njoj ukupno ima 66 mostova, od kojih je do sada završeno 57.\n- Ide sve u roku i ove godine se vidi razlika u odnosu na sve prethodne - rekla je ministarka ističući da je uspeh u tom projektu rezultat timskog i danonoćnog rada.\nTunel Savinac je probilo domaće preduzeće Planum koje je angažovano kao podizvodjač, dok je glavni izvodjač radova na toj deonici azarbejdžanska kompanije Azvirt.\n- Naročito u poslednjih godinu dana ovo je rezultat isključivo timskog rada i predstavnici ministarstva su stalno na terenu i pomažu da se prevazidju sve prepreke i da bi se sve uradilo u roku. Niko ovde ne radi sam, već radimo kao tim i to želimo da pokažemo gradjanima Srbije - naglasila je Mihajlović.\nDatum: 17.09.2015 Izvor: Blic


ŠOK: Aca Lukas razmatra učešće na sledećoj Evroviziji, a ovo su svi detalji planiranog spektakla! – SIA\nŠOK: Aca Lukas razmatra učešće na sledećoj Evroviziji, a ovo su svi detalji planiranog spektakla!\nIdeja je potekla na društvenim mrežama i kada je video da ga pominju kao evrovizijskog učesnika, Aca se prvo nasmejao, ali ubrzo je dobio i želju da se oproba i u ovome!\nIako se Evrovizija tek završila, strasti oko dešavanja na finalnoj večeri ovog muzičkog takmičenja se ne smiruju. Komentari na račun plasmana grupe „Harikejn“ se nižu jedan za drugim, u njima preovladava nezadovoljstvo i kritički stav prema stručnom žiriju gotovo svih zemalja učesnica i njihovom glasanju, a usput se aktualizovalo i pitanje ko će Srbiju predstavljati sledeće godine u Italiji?\nKako ekskluzivno saznajemo, to bi ni manje ni više mogao da bude proslavljeni pevač pop-folk muzike i velika zvezda Aca Lukas.\nFolker i njegov tim pomno su pratili dešavanja u Roterdamu na 65. Evroviziji, a kada su videli da je ideja da Lukas bude predstavnik, koja je rođena na društvenim mrežama, odlično prihvaćena od strane korisnika istih ozbiljno su se bacili na razmišljanje o ovom projektu.\nKorisnici društvenih mreža su odmah nakon proglašenja počeli na svojim nalozima da se pitaju ko bi mogao da bude dostojni predstavnik Srbije na sledećoj Evroviziji, a mnogo njih je kao odgovor napisalo baš Lukasovo ime.\nAca Lukas je poznat kao neko ko oštro i iskreno komentariše dešavanja na šou-biznis sceni, ali se o Evroviziji ove godine nije preterano izjašnjavao. Poznato je da je svoju karijeru uvek gradio snimajući dobre i kvalitetne pesme u prepoznatljivom maniru, insistirajući na velikim koncertima na kojima je dokazivao svoju estradnu moć. Izvor dodaje da bi nastup na Evroviziji mogao da bude korak dalje u njegovoj karijeri, ako ne i neka vrsta krune.\nPotrebno je još malo strpljenja da saznamo da li će Lukas da ide u Italiju, a imajući u vidu da je vođa njegovog tima najuspešniji menadžer u regionu Saša Mirković, koji je Evroviziju sa Marijom Šerifović 2008. godine pokorio Evropu i doveo ovo prestižno takmičenje u Srbiju, uspeh će biti neizostavan.\nNikada nije bio učesnik Beovizije\nAca Lukas se nikada do sada nije prijavljivao za učešće na domaćem izboru za pesmu Evrovizije. Beovizija nije bila festival koji je njega interesovao. S druge strane, interesantno je da je dosad samo jednom kao takmičar učestvovao na drugom Grand festivalu 2008, kada je sa pesmom „Upali svetlo“ i osvojio prvo mesto.\nMirković hoće sa Lukasom u Evropu\nKritikujući stručnost Olje Kovačević i koncept ovogodišnjih predstavnica, Saša Mirković je na svom Instagram profilu, između ostalog, napisao da će kao vođa tima ići na Evroviziju kada i ako on to poželi, a kao pevača sa kojim bi osvojio Evropu naveo je baš Lukasa.\n– Kad budem opet rešio da pobedim, eto me sa nekom novom Marijom ili starim Acom Lukasom da objasnimo raznim Oljama da nisu bitni novci, nego želja da se pobedi za svoju zemlju uz znanje i umeće bez ikakvih ličnih interesa – napisao je menadžer.\nPrethodna vest: Zaječar:Oblačno povremeno sa kišom\nSledeća vest: Dan poslovnih informacija u Negotinu


Vučić: Policijski čas i dalje od petka do ponedeljka | Boom93\nPredsednik Srbije Aleksandar Vučić je odgovarajući na pitanja novinara rekao da će najverovatnije i ovog vikenda policijski čas biti od petka u 18 časova, do ponedeljka u 5 časova.\nIako je u Srbiji došlo do ublažavanja pojedinih mera, ni ovog vikenda neće moći da se izlazi napolje.\nPredsednik Aleksandar Vučić je nakon otvaranja bolnice na Karaburmi rekao da su stručnjaci rekli da ne sme da bude popuštanja bar još dve needlje.\nZabrana kretanja se naročito odnosi na vikende, kada sunajveće gužve.\nOdgovarajući na pitanje o kritikama na račun pokrajinskog sekretara za zdravstvo Zorana Gojkovića, Vučić je rekao: Pokažite mi region sa dva miliona stanovnika koji je krizu tako izgurao.\nOznakeAleksandar Vučić COVID-19 policijski čas Srbija\n23. aprila 2020. u 13:46\nOvaj lik me sve više podseća na Čerčila, koji je svom narodu obećao krv, znoj i suze. Ali je posle toga, kada je pobedio neprijatelja, izgubio izbore. A istorija se često ponavlja.


5 načina da poboljšate svoje liderske veštine - Erickson Coaching Serbia\nКоментари су искључени на 5 načina da poboljšate svoje liderske veštine\nManje od 2 minuta nam je potrebno da povežemo konkretnu osobu i izraz – tipičan šef. Tokom karijere sigurno je svako od nas imao priliku da radi sa ljudima koje možemo ovako da opišemo. Mikromenadžment, naredbe i napeto okruženje je deo njihove poslovne svakodnevice. Ali to je bila odlična prilika da naučimo kako nešto ne treba da se radi, šta ne daje dobre rezultate i u kojim aktivnostima su neophodne liderske veštine.\nZaposleni danas češće napuštaju kompanije koje im „slamaju“ poslovni duh, gde ne postoje prilike za izražavanje novih ideja i razvoj ličnog i profesionalnog potencijala.\nU nastavku pročitajte tehnike kojima ćete unaprediti svoje liderske veštine i koje se uče na treningu „Umestnost i nauka koučinga.“\n#1 Motivacione govore zamenite isticanjem uspeha i dostignuća zaposlenih\nOdvojite vreme kako bi svaki zaposleni znao da se njegov glas čuje i da je značajan deo vašeg tima i organizacije. Komunikacija jedan na jedan je mnogo efikasnija i pomaže vam da ostanete na putu zajedničkih ciljeva. Svaki zaposleni treba da zna da je važan deo procesa i uspeha. Sumirajte ukratko kako svaki deo tima doprinosi rezultatima kompanije i pohvalite dosadašnje rezultate. Ne dozvolite da se to podrazumeva. Kada postoji uvid i svest o tome manja je verovatnoća da će dolaziti do pada motivacije i gubljenja fokusa. Otvorena komunikacija će vam olakšati saradnju na duže staze.\n#2 Bez naredbi\nSvi smo različiti i drugačije reagujemo na način na koji dobijamo informacije. Zapovednički ton i neprihvatanje sugestija da se nešto uradi na drugačiji način uticaće na odnos koji imate sa kolegama. Primenom adekvatnih koučing alata znaćete da prepoznate na koji način vaše kolege primaju informacije i kakav stil komunikacije treba da uspostavite sa njima. Kada znate šta je ono što ih pokreće na akciju, motiviše i kojim vrednostima se vode u poslu smanjujete mogućnost pojave nepotrebnih konflikata.\n#3 Postavite nove izazove\nKada primetite da je neko od članova tima počeo „rutinski“ da pristupa poslu i da ne ostvaruje progres u performansama – vreme je da se nešto menja. Postavljanjem pitanja „Šta je tvoj naredni korak u karijeri?“, „Na kojim projektima bi želeo da radiš?“ znaćete kako da usmerite njegove potencijale. Postavite novi izazov pred njega i budite mu podrška u tom procesu. To je idealna prilika za rast i razvoj a to je i osnova koučing kulture koju treba da implementirate. Ovim takođe pokazujete da verujete u vaš tim i svakog pojedinca da će doći do najboljih rezultata.\n#4 Ne kažnjavajte za neuspeh – on je deo uspeha\nUkoliko tražite krivca i ponavljate “Kako se to dogodilo? Zar niste mogli da predvidite?”, “Da ste samo promenili…” ne biste ništa time postigli na duže staze.\nNe postoji uspešan čovek koji nije grešio. Ono što dovodi do uspeha jesu naučene lekcije – Ne praviti istu grešku više puta.\nMožete koristiti jedan od najmoćnijih koučing alata – postavljanje adekvatnih pitanja kako biste unapredili liderske veštine.\nOno što će dati rezultate u ovoj situaciji jeste postavljanje sledećih pitanja kojim ćete podstaći zaposlenog na rešenje:\n“Koji je tvoj naredni korak?”\n“Šta bi ti uradio u ovakvoj situaciji?”\n“Šta ti je potrebno da bi ostvario cilj?”\n#5 Aktivno slušanje\nVeliki deo dana posvećen je komunikaciji, pružanju informacija, rešavanju problema. Jedna od veština uspešnih lidera jeste sposobnost aktivnog slušanja sagovornika. To je prilika da dođete do važnih informacija. Ono što čujete može vam poslužiti kao smernica za dalje akcione korake. Ili može biti signal za popravljanje dosadašnjih paterna koji ne daju rezultate. Nekim zaposlenima će zatrebati dodatna podrška i važno je da ih čujete.\nPar koraka kako da poboljšate ovu veštinu:\nOdržavajte kontakt očima u toku razgovora i fokusirajte se na ono što vam sagovornik poručuje\nNe reagujte ishitreno, sačekajte priliku za feedback\nManje govorite, postavljajte relevantna pitanja\nPri kraju razgovora sumirajte glavne delove razgovora – “Ako sam dobro razumeo/la želeo si da mi kažeš…”\nUkoliko vam je ovo bilo korisno i želite da unapredite svoje liderske veštine primenom koučing alata, pridružite nam se na treningu „Umetnost i nauka koučinga“.\nNe propustite prilku da pohađate jedan od najeminentnijih treninga po najboljim uslovima – Ostvarite popust na rane prijave od skoro 20% do 30. decembra.


Dopunjeni podaci o preminulima, u Okrugu do sada 139 smrtnih ishoda - KruševacGrad\nPoslednji podaci kruševačkog Zavoda za javno zdravlje pokazuju da je u prethodnom periodu još 28 pacijenata sa područja Rasinskog okruga preminulo od posledica korona virusa. Od početka epidemije je, prema tim podacima, preminulo ukupno 139 osoba iz našeg Okruga, 98 muškaraca i 41 žena\nPodaci o novoobolelima u prethodna 24 sata pokazuju da je korona u Okrugu potvrđena kod još 156 osoba. Najviše novih slučajeva oboljevanja je zabeleženo u Kruševcu – 96, potom u Trsteniku – 23 i Aleksandrovcu – 21. U Brusu je još sedmoro pacijenata sa koronom, u Ćićevcu petoro, a u Varvarinu četvoro.\nU kruševačkoj Opštoj bolnici se od korona virusa leči 217 pacijenata, što je osmoro manje u odnosu juče. Do pada broja hospitalizovanih je, prema informaciji iz Opšte bolnice, došlo jer su najteži pacijenti, njih desetak, prebačeni u novootvorenu Kovid bolnicu.\nKorona je od početka epidemije potvrđena kod 7.924 osobe u Rasinskom okrugu, izlečeno je 5.612 lica, a na analize je poslato 19.533 uzorka.


Izvor: Radio 021, 04.Nov.2018, 00:06\nSvaki stanovnik Srbije dnevno napravi oko kilogram otpada.\nTrenutno se u 44 lokalne samouprave u Srbiji sprovodi takozvana primarna separacija, a direktor Agencije za zaštitu životne sredine Filip Radović kaže da se razmišlja o uvođenju novog sistema, poznatog kao depozitni sistem.\n"Građani mogu da ambalažu koju iskoriste odnesu natrag u supermarket ili gde god budu instalirani uređaji, i da dobiju povratni novac", kaže Radović.\nPrema >> Pročitaj celu vest na sajtu Radio 021 << njegovim rečima, na taj način će se motivisati "gotovo sve kategorije društva da odgovorno upravljaju ambalažom".\n"Na taj način ćemo izbeći da ambalaža završi na deponiji, ili ono što je još gore, u prirodi, već da završi natrag u sistemu. Na taj način, građanin koji vraća ambalažu dobije sredstva, reciklažna industrija dobija sirovinu, a životna sredina ostaje čistija i zdravija", kazao je Radović.


Robne rezere ponudile otkup pšenice po 23,50 dinara kada su je proizvođači prodali po 20 - Agro TV\nPočetna Novo Robne rezere ponudile otkup pšenice po 23,50 dinara kada su je proizvođači...\nRobne rezere ponudile otkup pšenice po 23,50 dinara kada su je proizvođači prodali po 20\nRepublička Direkcija robnih rezervi objavila je poziv za otkup 34.000 tona domaće pšenice po ceni od 23,50 dinara za kilogram sa porezom na dodatu vrednost (PDV), pošto je većina poljoprivrednika prodala pšenicu po 19 i 20 dinara, pa će na toj robi zaraditi samo trgovci i preprodavci, rekao je predsednik Nezavisnog udruženja poljoprivrednika Srbije Jovica Jakšić.\nOn je za Betu rekao da je Direkcija trebalo da objavi otkupne cene pre ili u toku žetve jer su poljoprivrednici zbog nedostataka skladišnih kapaciteta morali da je prodaju.\n– Bili smo prinuđeni da prodamo pšenicu jer nemamo skladišnih kapaciteta za čuvanje za vreme kada cena poraste. Država će reći da je davala 50% nepovratnih sredstava za izgradnju skladišta, ali kako da obezbedimo ostatak novca u situaciji kada nam fali 100 stvari – rekao je Jakšić.\nOn je dodao da je poljoprivrednicima, koji koriste traktore starim po 30 godina, teško da prikupe nekoliko desetina hiljada evra da bi ostatak dobili od države i izgradili skladište.\nJakšić je rekao da je novac od prodate pšenice prvi koji stiže u toku godine, nakon ulaganja u setvu i da su poljoprivrednici bili primorani da je prodaju, a da ni oni koji je nisu prodali ne mogu sada da je izvuku iz skladišta gde su je smestili da bi je prodali nekom drugom, poput Republičke direkcije, jer skladištari ukoliko se njima ne proda traže da im se plati po jedan odsto od vrednosti robe za ulazak i izlazak robe iz tog prostora.\nDobra strana cene pšenice od 23,50 dinara će, kako je rekao Jakšić, možda prisiliti mlinare, kojima je i oko 20 dinara bila visoka cena, da je sada podignu jer mnogi nisu isplatili prodavcima ukupnu cenu, već su dali samo avans.\nPoljoprivredni proizvođač Zlatko Marković iz sela Kličevac kod Požarevca rekao je da je prodao 400 tona pšenice po 20 dinara i da je na toj robi izgubio oko 1,3 miliona dinara zato što je nije zadržao i sada prodao Direkciji robnih rezervi.\n– Opet će se obogatiti preprodavci i tajkuni jer su proizvođači prodali 90 odsto pšenice njima – rekao je Marković.\nOn je dodao da je Direkcija robnih rezervi samo jednom, pre nekoliko godina kada su proizvođači protestovali, objavila otkupnu cenu tokom žetve.\nDirekcija je u pozivu za kupovinu pšenice navela da je minimalna količina za otkup deset tona, a maksimalna 1.000 tona, u zavisnosti da li je kupuje od registrovanog poljoprivrednog domaćinstva, zemljoradničke zadruge ili ovlašćenog skladištara, a da je rok plaćanja 15 dana.


SKUPŠTINA BRČKO DISTRIKTA: Podržano uspostavljanje registra zaposlenih i njihovih primanja, kao i registra imenovanih lica i njihovih primanja po raznim osnovama u organima javne uprave, institucijama, javnim preduzećima, ustanovama, zavodima i fondovima\nSiniša Milić, gradonačelnik Brčkog, rekao je da će registar omogućiti javnosti detaljan uvid u podatke o broju zaposlenih u javnom sektoru i njihovim pojedinačnim primanjima.\n- Uz njihova imena će biti iskazana ukupna zbirna primanja i verujem da ćete se iznenaditi kolika su primanja pojedinaca po različitim osnovama. To jeste u skladu sa zakonom, ali nisam siguran da je baš moralno - rekao je Milić.\nRegistrom će nakon uspostavljanja u početku upravljati Pododeljenje za ljudske resurse, a posle će upravljanje i ažuriranje registra biti pri Kancelariji za prevenciju korupcije.\nPosebnim zaključkom Skupština je definisala koje podatke treba da sadrži registar zaposlenih i imenovanih lica i zadužila Vladu, institucije, fondove, zavode i javna preduzeća da učine dostupnim postojeće registre korisnika javnog novca i da se uspostave nedostajući registri.\n- Drago mi je da smo dobili podršku i za uspostavljanje drugih registara i objavu svih podataka o trošenju javnog novca. Sve će ovo zajedno ustanoviti transparentniji odnos javnog sektora i svih institucija u pogledu trošenja javnog novca i učiniti poverenje u institucije Distrikta većim - istakao je Milić.\nOn je potvrdio da je po visini plata gradonačelnika daleko ispod 50. mesta i podsetio da su budžetski korisnici prošle godine donosili odluke o povećanju plata.\n- Nisam dopustio da se povećaju plate članovima Vlade i gradonačelniku. Nije to uradio ni predsednik Skupštine i to javnost treba da zna - rekao je Milić, ističući da je cilj registra da se na jednom mestu objedine podaci o primanjima svih zaposlenih i imenovanih lica po različitim osnovama.\nŠef Odeljenja za stručne i administrativne poslove u Vladi Brčko distrikta Srđan Blažić rekao je da su aktivnosti Vlade oko registra počele pre četiri meseca i da će on biti uspostavljen u roku od dva meseca.\n- Predstoji nam sada da se, uz formiranje komisije koja će raditi na odluci o uspostavljanju registra, radi i na kreiranju softverskog rešenja i njegovom pristupu našoj informacionoj infrastrukturi - rekao je Blažić, dodajući da će softver za registar donirati Misija OEBS u BiH, koja je podržala inicijativu Vlade za njegovo uspostavljanje.\nOdeljenje za stručne i administrativne poslove prikupljaće i unositi u registar podatke o zaposlenima i njihovim primanjima od javnih preduzeća, ustanova i fondova, koji su posebnom odlukom Skupštine obavezani na dostavljanje tih podataka.\nIZVOR: Vebsajt Blic, Cvijeta Kovačević, 8.06.2020.


M. K. 13. januara 2021. 06:25\nZbog Filomene je u Madridu pala nezapamćena količina snega, a temperatura se spuštala i do rekordnih minus 36 stepeni.\nBio je to prvi sneg u Madridu za poslednjih 10 godina, a napadalo ga je oko pola metra. Toliko snega glavni grad Španije nije zabeležio u poslednjih 50 godina. Istovremeno je na Gibraltaru za samo dva dana pala mesečna količina kiše, prenosi Tanjug.\nMeteorolog i kolumnista hrvatskog portala Indeks Dunja Mraz kaže da se poslednjih godina uvrežilo pravilo da se uragani preimenuju i kada kao vantropski cikloni dolaze u Evopu, a imena im daju zemlje koje se prve nađu na njihovom udaru.\n„Ali, zvali mi taj ciklon Filomena ili ne, činjenica je da je to isti sistem, iako je u međuvremenu, prolaskom kroz Sredozemlje, doživeo nekoliko promena. On je sada došao do Jonskog i Egejskog mora i nastavlja dalje prema istoku. Tim krajevima, prvenstveno Turskoj, ali i delu Grčke, doneće neuobičajene padavine“, kaže Dunja Mraz.\nDodaje da su to relativno neuobičajene situacije za ovaj deo sveta, ali podseća da je poslednjih zima već bilo snažnih oluja koje su donele nezapamćene snegove u južne delove Evrope, pa i do severa Afrike.\nDunja Mraz navodi da će premeštanje ovog ciklonalnog sistema prema istoku sa zapada prouzrokovati povlačenje hladnog vazduha sa severa, iz polarnog kruga, prema jugu, i da se taj izrazito hladan ledeni talas očekuje i u Hrvatskoj.


DAEŠ preuzeo odgovornost za napad u Briselu - Sputnjik Srbija\n08:46 30 Maj 2020\nDAEŠ preuzeo odgovornost za napad u Briselu\n09:25 27.08.2017 Preuzmite kraći link\nDAEŠ je preuzeo odgovornost za napad nožem na vojnike u Briselu, koji se dogodio u petak, objavila je novinska agencija te terorističke organizacije „Amak“.\nBrisel: Preminuo muškarac koji je napao vojnike\n„Amak“ navodi da je izvršilac tog napada „vojnik DAEŠ-a“ koji je sproveo operaciju kao odgovor na poziv za napad na „zemlje-članice koalicije“, što se odnosi na koaliciju predvođenu SAD koja se bori protiv DAEŠ-a, prenosi Rojters.\nTridesetogodišnji Belgijanac somalijskog porekla ubijen je sinoć pošto je nožem napao vojnu patrolu u centru Brisela.\nMinistar unutrašnjih polova Belgije Žan Žambon izjavio je ranije da je Federalno javno tužilaštvo posle incidenta u Briselu otvorilo istragu koja se vodi pod pretpostavkom „terorističkog čina“.\nŽambon je naveo i da se nivo opasnosti u Briselu zbog sinoćnjeg napada neće podizati sa već postojećeg, koji je već duže vreme na trećem stepenu.\nBelgija je pod jakim merama bezbednosti otkako su u dvostrukom bombaškom napadu 22. marta 2016. ubijene 32 osobe na briselskom aerodromu i u metrou.\nDaeš, Brisel, napad


Neprihvatljivi dogovori bez znanja trećeg naroda\nBeta\t 1. avgusta 2016. 16:30\nHrvatski član Predsedništva Bosne i Hercegovine Dragan Čović uputio je pismo evropskom komesaru za proširenje Johanesu Hanu u kojem je upozorio da dogovori dva konstitutivna naroda u BiH, bez saglasnosti trećeg, ne mogu imati perspektivu.\nČović je u pismu naveo da se uvek zalagao sa medjunacionalni politički dijalog koji vodi normalizaciji odnosa i izgradnji poverenja, jer je, kako je naglasio, uveren da je to jedini put koji vodi izgradnji održive BiH.\n“Samim tim, čin da se predstavnici dva konstitutivna naroda sastaju bez znanja predstavnika trećeg konstitutivnog naroda i razgovaraju u tajnosti o pitanjima koja su izuzetno značajna za budućnost BiH, u najmanju ruku je neprimereno”, naveo je Čović u pismu Hanu, povodom jučerašnjeg sastanka predsednika RS Milorada Dodika i predsedavajućeg Predsedništva BiH Bakira Izetbegovića.\nDodik i Izetbegović, koji su i lideri dve najjače političke stranke u BiH – SNSD i SDA, postigli su juče dogovor o mehanizmu koordinacije različitih nivoa vlasti u pregovorima sa EU, kao i o pismu namera Medjunarodnom monetarnom fundu (MMF) u vezi sa kreditnim aranžmanom ove finansijske institucije za BiH.\nFirma demantuje da je ruski milijarder Meljničenko zainteresovan za…\nČović, medjutim, smatra da posebno zabrinjava to što je iz mehanizma koordinacije, koji je Savet ministara BiH usvojio još u januaru ove godine, izbačen “celi nivo vlasti koji ima značajne ingerencije i ustavne nadležnosti”.\n“Mehanizam koordinacije bez učestvovanja bilo kojeg nivoa vlasti sa isključivim i podeljenim ustavnim nadležnostima, ne samo da bi bio neustavan i nelegitiman, već bio i disfunkcionalan, jer neučestvovanje bilo kog nivoa vlasti sa značajnim nadležnostima i provedbenim kapacitetima bi onemogućilo realizaciju preuzetih obaveza”, istakao je hrvatski član Predsedništva BiH.\nČoviću su u dogovoru Dodika i Izetbegovića sporne tačke kojima se eliminiše učestvovanje kantona u mehanizmu koordinacije.\nHrvatski član Predsedništva BiH u pismu Hanu izrazio je protest ne samo zbog sadržaja dogovora Dodika i Izetbegovića, već i zbog toga što je taj dogovor postignut izvan institucija BiH, ističući da to može biti dogovor dve političke stranke, ali ne i dogovor usaglašen na institucionalnom nivou, odnosno Savetu ministara BiH.


Dvostruki svetski i evropski šampion u savate boksu Goran Bajšanski - SUP - Strukovno udruženje policije\nGoran Bajšanski, rođen je 25. oktobra 1985. godine u Novom Sadu. Dvostruki je svetski i evropski šampion u savate boksu, a pre ovih odličja i prvak Balkana i osvajač Svetskog kupa u kik boksu. On je sin, brat, suprug, otac i prijatelj, radnik JKP „Parking servis“, veliki humanitarac i osnivač Udruženja građana „Novi Sad“, kao i predsednik nadzornog odbora Savate kluba Vojvodina.\nPohađao je osnovnu školu „Svetozar Marković Toza“ a potom i Srednju Saobraćajnu školu u Novom Sadu. Student je druge godine master studija poslovne ekonomije na Univerzitetu „Educons“ u Sremskoj Kamenici. Sportom, najpre kik boksom a potom i savate boksom, počeo se baviti pre 14 godina. Danas je ponosni nosilac titula prvaka sveta, Evrope, Mediterana i Univerzitetskog svetskog prvaka, a više od dvadeset puta bio je prvak države i Vojvodine i u kik boksu i u savate boksu.\nZa sebe kaže da je najponosniji na to što je imao sreću da se celog života isključivo bavi samo poslovima i stvarima koje voli, da ne odustaje od svojih želja, čak i kada se čine neostvarivim. I to se trudi da prenese mladima za koje najviše voli da radi, organizuje i doprinosi kako god može i kada god može.\nKroz humanitarni rad, u kojem mu se sve više pridružuju prijatelji iz sportskog, poslovnog i privatnog života, do sada je obnavljo vrtiće, pomogao brojnim porodicama, prikupljao sredstva za lečenje osoba kojima je to bilo potrebno i sa organizacijom „Čepom do osmeha“aktivno sakupljam čepove čijom se reciklažom pomaže deci oboleloj od cerebralne pralize. Već dve godine organizator je akcije „Svim srcem za osmeh deteta“ kroz koju u Novi Sad kod svojih vršnjaka na nedelju dana, dolaze deca sa Kosova i Metohije. Ta se akcija pokazala sjajanom jer zaista utiče na odrastanje dece i stvaranje divnih emocija i uspomena, pa su u 2016. godini i prvi đaci iz Novog Sada bili u gostima na Kosovu i Metohiji.\nHumanitarna aktivnost, sport i organizovanje zanimljivih i edukativnih aktivnosti za mlade, nešto je bez čega Goran Bajšanski ne vidi svoju budućnost. Kako kaže, sav dosadašnji rad, samo je uvertira za mnoge druge, divne stvari koje će tek doći na realizaciju i što je najbitnije, usrećiće mnoge.


Obaveštenje - Opštinske uprave, Odeljenje za urbanizam, stambeno komunalne delatnosti\nPostupajući po podnetom zahtevu nosioca projekta Direkcijija za urbanizam i izgradnju Sokobanja, ovaj organ je dana 23.12.2011. godine doneo rešenje da za Projekat eksploatacije termo-mineralnih voda izvorišta Limun banja\n28.12.2011. V E S T - TV Sokobanja OBAVEŠTENJE\nOpštinska uprava opštine Sokobanja Odeljenje za urbanizam, stambeno komunalne delatnosti i građevinarstvo – zaštita životne sredine, dostavila je našoj redakciji obaveštenje u kome stoji:\nPostupajući po podnetom zahtevu nosioca projekta Direkcijija za urbanizam i izgradnju Sokobanja, ovaj organ je dana 23.12.2011. godine doneo rešenje da za Projekat eksploatacije termo-mineralnih voda izvorišta "Limun banja" u Sokobanji na k.p. broj 1725/5 i 1725/6 u KO Sokobanja, nije potrebna procena uticaja na životnu sredinu. Uvid u rešenje i kompletnu dokumentaciju o sprovedenom postupku, zainteresovani organi i organizacije i zainteresovana javnost mogu ostvariti u kancelariji broj 20. Opštinske uprave opštine Sokobanja radnim danom od 12 do 14 časova, u roku od 15 dana od objavljivanja ovog obaveštenja. Žalba protiv ovog rešenja izjavljuje se nadležnom drugostepenom organu u roku od 15 dana od objavljivanja ovog obaveštenja u sredstvima javnom informisanja, a preko ovog organa. Obaveštenje se objavljuje na osnovu člana 29. Zakona o proceni uticaja na životnu sredinu, stoji u obaveštenju dostavljenom našoj redakciji.


Vesić: Čišćenje KANALA počeće 1. avgusta, sve NELEGALNO izgrađeno biće SRUŠENO - Bizlife.rs\n14:41 Beograd, 12/07/2019\n„Na levoj obali Dunava postoji oko 950 kilometara kanala, od čega se 179 kilometara nalazi u stambenoj zoni, a ostalo su poljoprivredni kanali. Sada će 200 do 300 kilometara poljoprivrednih kanala biti očišćeno, što će platiti kompanija Al Dahra, koja je novi vlasnik PKB-a, a mi smo odvojili 2,5 miliona evra za čišćenje 179 kilometara u stambenoj zoni. Sve što je nelegalno izgrađeno na tim kanalima biće srušeno i očišćeno od 1. avgusta do 15. decembra, a istovremeno ćemo uraditi i rekonstrukciju crpne stanice Reva kako bi ona mogla da povuče više vode. Mi smo već uradili rešenja i Srbijavode više nikad neće dozvoliti da se bilo šta nelegalno gradi na kanalima jer će odmah uslediti krivične prijave i postupati se u skladu sa zakonom“, kazao je Vesić.\nOn je podsetio da će na proleće početi i izgradnja kanalizacije u tom delu grada, prenosi Beoinfo.\ngoran vesić dunav čišćenje kanala


Srpski umetnici :: Nadrealizam\nJezgro grupe su sačinjavali: Marko Ristić, Dušan Matić, Aleksandar Vučo, Oskar Davičo, Đorđe Kostić, Stevan Živadinović - Vane Bor, Radojica Živanović Noe, Đorđe Jovanović, Koča Popović, Milan Dedinac, Mladen Dimitrijević (pseudonim Dimitrija Dedinca), Petar Popović i Branko Milovanović.\n„Pošto su konstatovali da među svima njima u načelu postoji, mimo svih individualnih razlika, izvesna duhovna saglasnost, i da ih jedna stalna izdvojenost deli od svega što se oko njih nameće kao duhovni život, potpisani su smatrali da su im nametnuti, u datim okolnostima, jedno preciznije isticanje onoga što im je zajedničko i jedan disciplinovaniji kolektivni aktivitet, radi koga svaki od njih pristaje da žrtvuje psihološku stranu svoga „ja“. Oni su rešeni da, i u nepredvidljivim dialektičkim momentima ovog aktiviteta, učine i održe konstantnim i nesvodljivim, kretnje svog neprestanog ideološkog i moralnog definisanja. Ova prva zajednička publikacija predstavlja samo jedan vidljiv momenat u obeležavanju tog neophodnog definisanja.“\nČasopis Nemoguće-L′impossible, Beograd 1930.\nPrednadrealistički period, od 1922. godine, obeležen je individualnim radom srpskih nadrealista. Na osnovu neformalnog ali ipak zajedničkog rada na časopisima Putevi i Svedočanstva i kroz individualni rad iskristalisala se potreba formalizacije zajedničkog rada.\nĐorđe Jovanović, koji je sa Đorđem Kostićem i Oskarom Davičom saradnik u časopisu Tragovi, predlaže Dušanu Matiću pokretanje časopisa, u kome bi se ispoljio zajednički aktivitet.\nOsnivački sastanak održan je 30. novembra 1929. godine u zgradi u ulici Zmaj Jovinoj 1 (Kneginje Ljubice 1), u kojoj je na prvom spratu stanovao Aleksandar Vučo, a u jednom periodu dva sprata iznad njega Marko Ristić. Na sastanku u Vučovom stanu se razgovaralo o formiranju nadrealističke grupe i pokretanju zajedničke publikacije. Prema svedočenju učesnika, bili su prisutni Aleksandar Vučo, Đorđe Kostić, Marko Ristić, Oskar Davičo, Dušan Matić i Đorđe Jovanović, a saglasnost sa osnivanjem grupe dali su Koča Popović i Milan Dedinac, koji su se tada nalazili u Parizu.\nTakođe su i neke od supruga nadrealista učestvovale u nadrealističkim aktivnostima, na primer Ševa (Jelica) Ristić i Lula Vučo. Nikola Vučo je blizak nadrealističkom pokretu, i mada nije bio potpisnik manifesta, u nadrealističkim publikacijama su objavljeni njegovi radovi.\nGrupi prilaze Salmon Moni de Buli, Risto Ratković i Slobodan Kušić, ali su se posle nekog vremena odvojili. Slobodan Kušić učestvuje u jednom primeru kolektivnog automatskog pisanja „Sedam minuta genijalnosti ili čari automatizma“. Međutim, 8. marta 1930. šalje pismo upućeno Marku Ristiću, Dušanu Matiću, Aleksandru Vučo, Vanetu Živadinoviću, Đorđu Jovanoviću, u kome piše o svom razmimoilaženju sa stavovima grupe. Takođe, Ljubivoje Jocić, iako je pozitivno odgovorio na postavljena pitanja ankete, odustaje od učešća u nadrealističkim aktivnostima.\nOsim pripadnika, izvan grupe je nekoliko autora bliskih pokretu, kao što su Rade Stojanović, Vladimir Habunek, Rastko Petrović i drugi.\nIzdavanjem prvog časopisa nadrealističke orijentacije Nemoguće-L′impossible izdatog 1930. godine, donet je manifest pokreta i grupa dobija svoju publikaciju.\nPosle objavljivanja deklaracija Pozicija nadrealizma, grupu napušta Dimitrije Dedinac, koji se ne slaže sa tekstom deklaracije, u kojoj se nadrealisti opredeljuju za socijalističku revoluciju.\nČasopis Nadrealizam danas i ovde prestaje da izlazi posle trećeg broja 1932. godine, i time prestaju kolektivne aktivnosti srpskih nadrealista. Oskar Davičo, Đorđe Jovanović i Koča Popović su uhapšeni, Monny de Boully se seli u Pariz, Radojica Živanović Noe 1934. godine prelazi u novoosnovanu umetničku grupu Život, tako da formalno grupa prestaje da postoji, ali ostali nadrealisti individualno deluju i u narednim godinama.


Amerikanci razmišljaju kako da unaprede izborni postupak\nJedna desetočlana grupa inženjera i naučnika raznih profila bavila se sedam meseci proučavanjem sistema i tehnologije glasanja u Sjedinjenim Američkim Državama. Konkretan povod bile su beskrajne peripetije sa prošlogodišnjih predsedničkih izbora, čija je kruna bilo višestruko prebrojavanje glasova na Floridi – bruka za zemlju koja slovi za predvodnika u primeni informacionih tehnologija i u kojoj je daleko preko 50% domaćinstava kompjuterizovano.\nU izradi studije“Izbori: kako izgledaju sada i kako bi mogli izgledati”, koja je bila deo jednog obimnijeg projekta, učestvovali su stručnjaci političkih nauka, inženjeri mašinstva i računarski naučnici sa Masačusetskog i Kalifornijskog instituta za tehnologiju (MIT i CalTech), a njeni rezultati su, kako stvari stoje, poražavajući: između 4 i 6 miliona glasova je izgubljeno, najvećim delom zbog zbunjujuće, neispravne ili nedovoljno zastupljene tehnologije. U Sjedinjenim Državama se, naime, a s obzirom na (u suštini) konfederalni – elektorski sistem izbora predsednika (svaka država bira elektore, koji onda, po zakonitosti vezanog mandata, moraju svojim glasovima odraziti većinsku volju stanovništva države iz koje dolaze), sprovođenje i organizacija izbora poveravaju svakoj državi ponaosob, tako da postoji velika raznolikost u načinu glasanja: negde su to konvencionalni glasački listići “na zaokruživanje” (sa ručnim prebrojavanjem), negde posebni obrasci prilagođeni za optičko skeniranje, negde bušene kartice, a ponegde mašine sa polugom, koje podsećaju na jack pot aparate (a i pouzdanost im je, pokazalo se, otprilike na tom nivou).\nOd svih odbačenih glasova na prošlogodišnjim izborima (tu se ubrajaju kako poništeni glasovi, tako i ljudi kojima je, iz raznoraznih razloga, greškom uskraćeno pravo da glasaju), jedan i po do dva miliona poništeno je zbog neispravne opreme ili zbunjujućih glasačkih listića, dok je jedan i po do tri miliona ispušteno zbog problema vezanih za registraciju birača.\nDejvid Baltimor (David Baltimore), predsednik CalTech-a, rekao je, tim povodom, na press briefing-u održanom povodom predstavljanja studije: “Milioni birača nisu ostvarili svoje pravo glasa zbog raznih komplikacija svojstvenih postojećoj tehnologiji”. On i njegov kolega sa MIT-a Čarls M. Vest (Charles M. West) svoje razočarenje brojem onih koji su ostali osujećeni ili uskraćeni za svoje pravo glasa izrazili su u predgovoru publikacije u kojoj je predstavljena studija, napisavši da su “na svojim poslednjim izborima Amerikanci naučili da u samom srcu demokratskog postupka, čiji je osnovno moto ‘Mi možemo sve!’, funkcioniše tehnologija koja bi se mogla označiti sa ‘Valjda će proraditi’”.\nIstraživanje je pokazalo da su najnepouzdanije tehnologije, svakako, bušene kartice i mašine sa polugom. Prve su bile izrazito zbunjujuće i za birače i za osoblje angažovano na izbornom postupku, tako da su u poslednja četiri navrata imale najveći procenat neoznačenih, neprebrojanih ili pogrešno prebrojanih glasova na predsedničkim izborima. Potonje su svoj “najbolji” skor zabeležile na izborima za senat i guvernere u proteklih dvanaest godina.\nIronija celog slučaja je, svakako, u tome da su se tehnike koje su u sebi sadržale najmanje elektronike – papirni listići koji se prebrojavaju ručno i optičko skeniranje glasova – pokazale, istovremeno, i najpouzdanijim, bacajući tako senku na sve napore da se izborni proces pojednostavi i ubrza primenom savremenijih tehnoloških pristupa.\nU studiji se, stoga, preporučuje izbacivanje bušenih kartica i mašina sa polugom, a kada je u pitanju izbor nove tehnologije za izborni postupak, kaže se: “Pravi je izazov pronaći tehnologiju koja je jednostavnija za korišćenje i svima bliža od papira – u tome još nismo uspeli”. Stiven Ansolabihijer, profesor političkih nauka koji je i jedan od autora studije, to objašnjava činjenicom da je industrija koja proizvodi glasačku opremu veoma mala i slabo isplativa – njeni prihodi se kreću od 150 do 200 miliona dolara godišnje – tako da nije u stanju da ulaže novac u skupa razvojna istraživanja novih tehnologija.\nZbog toga, tim naučnika okupljenih oko ove studije predlaže da savezna vlada osnuje i održava sistem za procenu upotrebne vrednosti opreme, kako bi se podržale najefikasnije vrste opreme za glasanje i kako izbor opreme ne bi zavisio od mogućnosti kompanija koje je prodaju.\nS obzirom na potrebu široke primene i relativno nisku cenu koja se u ovom slučaju mora posmatrati kao jedan od postulata, rešenja iz domena visoke tehnologije će, najverovatnije, ipak morati da sačekaju još neko vreme. U toj sferi se, naime, nalaze mašine sa ekranima osetljivim na dodir, slične bankomatima, koje su bile predmet pomnih istraživanja, ali je grupa, najzad, utvrdila da se one ipak još uvek ne mogu smatrati dovoljno pouzdanim u smislu bezbednosti i jednostavnosti korišćenja. Tu je i glasanje preko Interneta, koje takođe za sada nije praktično izvodljivo, jer se ne može u zadovoljavajućoj meri jemčiti bezbednost računara glasača, a postoji i širok spektar mogućnosti zloupotrebe.\nU svakom slučaju, grupa upozorava da se nešto mora preduzeti i to pod hitno, jer u suprotnom “reskiramo da ponovo doživimo istovremeno objavljivanje protivrečnih rezultata, poput onoga što smo imali na Floridi”.


RTCG - Radio Televizija Crne Gore - Nacionalni javni servis :: Politika :: Realizacija obaveza iz dinamičkog plana važna za napredak u poglavlju 24\n22. 10. 2021. 18:55 >> 18:56 0\nRealizacija obaveza iz dinamičkog plana za poglavlje 24 – Pravda, sloboda i bezbjednost, koje su u skladu sa preporukama iz izvještaja Evropske komisije (EK), osiguraće napredak u tom poglavlju i omogućiti ubrzanje cjelokupnog pregovaračkog procesa, kazala je šefica Radne grupe 24, Majda Adžović.\nIz Generalnog sekretarijata Vlade saopštili su da je danas održana sjednica te radne grupe, na kojoj su razmatrane aktuelnosti iz poglavlja 24.\n“Sa fokusom na realizaciju dinamičkog plana aktivnosti usmjerenog na ispunjenje privremenih mjerila i ocjene iz izvještaja EK za Crnu Goru u poglavlju 24”, navodi se u saopštenju.\nAdžović je rekla da vjeruje da će radna grupa, kao i sve institucije u čijoj su nadležnosti obaveze iz poglavlja 24, nastaviti da u potpunosti doprinose kako bi dinamički plan bio realizovan na kvalitetan način i u skladu sa definisanim rokovima.\nOna je istakla da su ostvareni značajni rezultati u poglavlju 24 i da je i EK u izvještaju prepoznala pomake.\nKako je kazala Adžović, prepoznati su pomaci u borbi protiv organizovanog kriminala, međunarodne policijske saradnje i učešća u međunarodnim akcijama u kojima su zaplijenjene značajne količine narkotika, unapređenja saradnje i koordinacije organa za sprovođenje zakona.\nNavodi se da je pozdravljena kontinuirana saradnja na planu implementacije Sporazuma između Crne Gore i EU o aktivnostima koje sprovodi Evropska agencija za graničnu i obalsku stražu.\nAdžović je kazala da, na temelju tih ocjena, očekuje da će EK uskoro izraditi izvještaj o ispunjenosti privremenih mjerila, koji će Crnoj Gori poslužiti kao osnova za dobijanje završnih mjerila u tom poglavlju i za ubrzanje sveukupnog pregovaračkog procesa.\nOna je podsjetila da je dinamički plan nastao kao rezultat rada Radne grupe za poglavlje 24 i temeljnog sagledavanja preostalih obaveza iz privremenih mjerila, posljednjeg Radnog dokumenta o stanju u poglavljima 23 i 24 u Crnoj Gori iz maja, i preporuka posljednjeg sastanka Pododbora za pravdu, slobodu i bezbjednost, održanog u martu.\nAdžović je navela da dinamički plan sadrži 54 aktivnosti koje su podijeljene prema podoblastima poglavlja.\nOna je kazala da je dio planiranih aktivnosti realizovan tokom septembra i oktobra, navodeći da je formirana radna grupa za izradu analize na temu pokretanja i sprovođenja finansijskih istraga i oduzimanja imovine.\n“Članovi radne grupe su razmijenili mišljenje po pitanju predstojećih obaveza, uz uvjerenje da kvalitetno planiranje, saradnja i koordinacija na ovom polju daju rezultate, što potvrđuju i primjeri iz prakse”, dodaje se u saopštenju.\nPoglavlje 24 CG - EU Majda Adžovović\nUsvojeni amandmani za zaštitu Hrvata u CG


(VIDEO)Francuska : Pretnje smrću doktoru koji leči pacijente od Korona virusa\n25. marta, 2020 Vesti iz Francuske Napišite komentar\nOvih dana se digla velika prašina u francuskoj javnosti zbog infektologa iz Marselja po imenu Didier Raoult koji leči pacijente zaražene Korona virusom, lekom koji se zove “chloroquine”. On kaže da ima izuzetne rezultate u lečenju smrtonosnog virusa i dobija veliku podršku Francuza.\nDoktor je rekao da je u svetu oko milijardu ljudi uzelo ili uzimalo ovaj lek u poslednjih trideset godina a da su kontraindikacije imali samo pojedini koji su uzimali i neke druge tretmane. Bolesnicima treba davati ovaj lek u početku zaraze a ne kada virus već uzme maha i kada su na respiratorima, rekao je doktor.\nTagovi: doktor - Francuska - korona virus - lek - Marselj


Bivši direktori oštetili Ditu za 2,4 miliona KM - Akta.ba\nBivši direktori oštetili Ditu za 2,4 miliona KM\nNa Kantonalnom sudu Tuzla jučer je nastavljeno suđenje bivšim direktorima Fabrike deterdženata Dita.\n18.02.2017. 08:48 / Izvor: Oslobođenje\nNa Kantonalnom sudu Tuzla jučer je nastavljeno suđenje bivšim direktorima Fabrike deterdženata Dita Abdulahu Šahmanoviću i Adnanu Džidiću zbog zloupotrebe položaja i ovlasti, odnosno zbog navodnog pribavljanja materijalne koristi od 2,4 miliona KM.\nPred Sudskim vijećem kojim predsjedava sutkinja Mersida Sušić jučer su u korist optužbe saslušana dva vještaka ekonomske struke Lejla Hadžić i Mirza Halilović na okolnosti oko povrata robe u Fabriku deterdženata Dita Tuzla iz sarajevske firme Lora, koja je bila glavni distributer Ditinih proizvoda, ali i vlasnik Dite.\nPodsjećamo, direktorski dvojac je optužen za zloupotrebu položaja i ovlasti u vezi sa odlukama koje su donosili tokom poslovnog odnosa između Dite i Lore, koja je posao glavnog Ditinog distributera obavljala od 2005. do 2012. godine. U optužnici je navedeno da su Šahmanović i Džidić odlukama koje su donosili kršili odredbe Pravilnika o načinu i uvjetima formiranja cijena proizvoda prema generalnom distributeru, odnosno, cijene su, prema optužnici, formirane tako da donose profit Lori, a na štetu Dite. Džidić se tereti da je kršio i odredbe ugovora o distribuciji vezane za povrat robe, čime je Lori pribavljena imovinska korist, a Dita je oštećena za višemilionski iznos.\nU dopuni nalaza, vještak Lejla Hadžić jučer je ponovila tvrdnju da cijene za proizvode Arix u dvije ambalaže nisu bile usklađene sa Pravilnikom.\n"Kada se u obzir uzmu svi parametri koji određuju cijenu ovog proizvoda, može se zaključiti da je formiranje cijena za ove proizvode bilo neprihvatljivo", kazala je Hadžić.\nU optužnici je navedeno i to da je Šahmanović u 2005, kao direktor Dite, odlukom iz juna te godine snizio cijenu proizvoda Arix tenzo za kupca Lora sa 2,65 KM po kilogramu na 2,06, iako je cijena iznosila 3,40 KM po kilogramu. Na taj način Šahmanović je preduzeću Lora pribavio korist od oko pola miliona KM, a kasnije i dodatnih 490 hiljada KM.\nKada je riječ o nepravilnostima u određivanju cijena, i Džidić je mijenjao cjenovnike, omogućavao rabat od 25 posto za preduzeće Lora, te od 2006. do 2012. godine oštetio Ditu za više od milion KM, preuzevši čak i poslovne gubitke preduzeća Lora u vezi sa distribucijom proizvoda, plasmanom roba, rokovima trajanja i slično.\nAdvokat optuženog Džidića Mensur Radončić, s čime se složio i Šahmanovićev advokat Rifat Konjić, kazao je da se nalazi vještaka ne mogu uzeti u obzir kao valjani, s obzirom na to da nisu pravljeni iz faktičke dokumentacije.\n"Vještačenje se ne može vršiti na osnovu pregleda dokumentacije u digitalnoj formi, koju su pripremali predstavnici sindikata, tadašnjeg štrajkačkog odbora Dite i policije. Nalaz se mora načiniti iz originalne dokumentacije da bi bio valjan", kazao je Radončić.\nInsinuaciju da pregled dokumentacije ne oslikava stvarno stanje u fabrici odmah je opovrgnuo postupajući tužilac Kenan Balić, koji je poslije tražio da se vještačenje dopuni u dijelu koji se odnosi na povrat robe, te je pristao na zahtjev odbrane da se dopuna vještačenja uradi na osnovu originalne dokumentacije, što je sutkinja na kraju suđenja i dozvolila.\nIako je na kraju dopuna vještačenja dozvoljena, advokat Konjić je kazao da smatra da postupajući tužilac ne radi po zakonu, s obzirom na to da u toku glavnog pretresa dolazi do činjenica koje su već navedene u optužnici.\n"Ove su stvari Tužilaštvu morale biti poznate i samo su dokaz tome da je prvo podignuta optužnica, a da se sad pokušava doći do dokaza koji je podupiru", kazao je Konjić.\nZbog ekološkog incidenta uhapšen generalni direktor GIKIL-a\nObustavlja se rad kompanije "GIKIL" Lukavac


Srbin uhapšen prilikom pokušaja da unese dron u Albaniju? - Sportske.net\nSrbin uhapšen prilikom pokušaja da unese dron u Albaniju?\nViše od tri nedelje pre međusobnog susreta fudbalskih reprezentacija Albanije i Srbije u Elbasanu pogranična policija naših južnih komšija uhapsila je srpskog državljanina koji je pokušao da prokrijumčari dron.\nTrebovano 50.000 karata za meč Albanije i Srbije!Mulić: "Sjajno sam prihvaćen u reprezentaciji Srbije"Savo ljut na medije: ''Jesmo li to igrali protiv Andore?''Naježićete se - FIFA napravila omaž uspehu "Orlića"!Jeste li videli Sergejevu majstoriju?\nAlbanski portal "albeu.com" preneo je u sredu vest da je na graničnom prelazu Kafasan nedaleko od Ohridskog jezera uhapšen srpski državljanin koji je u Albaniju pokušao da unese dron.\nSrbin je lišen slobode zbog sumnje da je dron želeo da upotrebi na fudbalskoj utakmici u Elbasanu koju će reprezentacije Albanije i Srbije odigrati 8. oktobra.\nKako navodi pomenuti izvor, uhapšeni državljanin Srbije priveden je i biće saslušan kako bi se utvrdilo da li je dron planirao da upotrebi na "Elbasan Areni".\nPodsećamo da je prethodnog oktobra u Beogradu prekinuta utakmica između Srbije i Albanije nakon što se na stadionu u Humskoj pojavio dron sa zastavom takozvane "Velike Albanije".\nOčigledno je da će Albanci učiniti sve da u Elbasanu ne dođe do sličnog incidenta o čemu svedoči i akcija koju je pogranična policija danas sprovela na granici sa Makedonijom.


Izetbegović čestitao Dan zlatnih ljiljana, Dan pobjede nad fašizmom i Dan Evrope – TVSA.BA\nSrijeda, 18 Maja, 2022 7:20\nNaslovna/Vijesti/Bosna i Hercegovina/Izetbegović čestitao Dan zlatnih ljiljana, Dan pobjede nad fašizmom i Dan Evrope\nIzetbegović čestitao Dan zlatnih ljiljana, Dan pobjede nad fašizmom i Dan Evrope\nPetak, 8 Maja 2020, 18:02\nPredsjednik Stranke demokratske akcije (SDA) Bakir Izetbegović uputio je čestitku povodom Dana zlatnih ljiljana, Dana pobjede nad fašizmom i Dana Evrope, kazavši da je 9. maj dan koji svojom simbolikom nosi niz veoma značajnih poruka.\n– To je datum kada se sjećamo pobjede savezničkih armija, među kojima su bili i bosanskohercegovački partizani, nad vojnim silama fašizma koje su terorizirale evropski kontinent, s namjerom da čitave narode istrijebe s lica zemlje i da, umjesto jednakosti i pravde, uvedu princip sile i dominacije kao jedini princip koji treba da uređuje odnose među ljudima i državama – kazao je.\nBorba za ravnopravnost država i ljudi, a protiv podjela na temelju rasne i etničke pripadnosti, predstavlja temelj Evropske unije, dodao je Izetbegović, koja je Schumannovom deklaracijom formirana 9. maja kao mirovni projekat koji ostaje najbolja nada za budućnost kontinenta.\nKako je naglasio, da pobjeda nad fašizmom nije završena 9. maja 1945. godine, pokazao je upravo slučaj Bosne i Hercegovine gdje je 47 godina poslije izrečenog „nikad više“ ponovo počinjen zločin genocida.\n– Jedina vojna snaga koja se, od početka do kraja suprotstavljala agresiji i genocidu u BiH, bila je Armija Republike BiH, u kojoj posebno mjesto zauzimaju zlatni ljiljani – istaknuo je Izetbegović.\nBorba savezničkih armija i Armije Republike Bosne i Hercegovine podsjeća da je za pravednu borbu potrebna realna vojna snaga, ističe, te da jedino takva vrsta snage može zaustaviti fašističke projekte, a ovo je jedna od najvažnijih lekcija tih historijskih perioda.\nUpozorava da i danas neki pokušavaju rehabilitirati fašističke projekte, te je važno da energično se suprotstavimo tome.\n– Osjetljivost koju svi pokazuju kada se pokušavaju izjednačiti strane u Drugom svjetskom ratu mora biti ista i u slučaju kada se pokušava izjednačiti Armija RBiH s agresorskim vojskama, kao i kada se pokušavaju pripisati i izjednačiti zločini na svim stranama u BiH. Naša civilizacijska obaveza je da se dosljedno suprotstavljamo takvim pokušajima – kazao je predsjednik SDA Bakir Izetbegović.\nRok za izgradnju kružnog toka na Pofalićima je kraj maja\nNaredne sedmice u Federaciji najavljeno dodatno ublažavanje mjera ograničenja


Ranđelović o budžetu\nZa bolji životni standard BDP treba da raste godinama u nizu\nBiznis Autor:Boško Nicović03. dec. 201620:05 > 20:10\nDocent Ekonomskog fakulteta u Beogradu Saša Ranđelović izjavio je za Dnevnik N1 da su Srbiji potrebne višegodišnje stope rasta od tri do četiri odsto kako bi se osetio rast životnog standarda.\nRanđelović je ocenio da projektovani konsolidovani budžetski deficit u nacrtu budžeta za narednu godinu, od oko 1,7 odsto BDP-a, predstavlja nastavak fiskalnog prilagođavanja koje se praktično sprovodi od početka 2015. godine.\n“Prema informacijama koje su raspoložive, budžetom za narednu godinu je predviđeno povećanje rashoda na plate i penzije po osnovu uvećanja penzija za 1,5 odsto, a plata zaposlenih u javnom sektoru nelinearno, odnosno neravnomerno, od pet do sedam procenata. Tako da će se za srazmeran iznos povećati primanja onih koji ove prinadležnosti iz budžeta ostvaruju“, objašnjava on.\nRanđelović podseća da je budžez za 2017. projektovan na očekivanju da rast BDP-a u narednoj godini bude oko tri odsto, a da bi eventualno rast veći bio bolji rezultat u odnosu na prosek zemalja regiona. Međutim, da bi se efekti privrednog rasta na standard građana osetili, neophodno je da stope rasta od tri do četiri odsto budu ostvarivane duži niz godina, tako da onda to u zbiru iznosi negde od 10 do 20 odsto kroz nekoliko godina, ističe on.\n“Dakle, ukoliko bi rast bio veći od tri odsto u narednoj godini, biće nešto iznad tog proseka, ali je neophodno taj rast makar onda stabilizovati na tom nivou od tri do četiri procenata i u narednim godinama ga ostvarivati, i na taj način ostvariti održivo povećanje životnog standarda“, objašnjava gost Dnevnika.\nRanđelović vidi i opasnosti da se projektovani deficit za 2017. “probije“, i to pre svega, ako se ne reši pitanje preduzeća u restrukturiranju i njihovi gubici se preliju na rashode budžeta, ali i ukoliko dođe do smanjenja nekih poreza, kako se to moglo čuti u javnosti.


BUDITE OPREZNI: Zbog lažne poruke na 'Viberu' sa računa mu skinuto 1.200 KM | Slobodna Bosna\nOsoba je fotografisala bankovnu karticu i poslalo putem poruke, nakon čega je uvidom u bankovni račun ustanovilo da mu je skinuto 1.200 KM\nOsobi iz Sarajeva skinuto je sa bankovnog računa 1.200 KM i prebačeno na račun sportskih kladionica kada je poslalo fotografiju svoje bankovne kartice pošto je primila poruku na "Viberu" da je dobitnik poklon-vaučera banke.\nOsoba je fotografisala bankovnu karticu i poslalo putem poruke, nakon čega je uvidom u bankovni račun ustanovilo da mu je skinuto 1.200 KM.\nUvidom u listing transakcije utvrđeno da je ovaj iznos prebačen na račun sportskih kladionica, saopšteno je iz Policijske uprave Istočno Sarajevo.\nOKONČANA PRODAJA BANJALUČKE BANKE: Kupac je dobro poznat, evo šta najavljuju…\n28. Okt. 20210\nSLOVENCI JURIŠAJU NA BALKAN: Akvizicija Komercijalne banke izazvala potres bankarskog sektora u regiji, a sada žele...\n19. Feb. 20210\nCECA KITIĆ: „Imam penziju od 1.500 eura, Dačić mi nikada nije odgovorio na poruku, a kod svojih u Tuzlu ću se vratiti, ako me banka...“\nDRAMA U CIRIHU: Pucnjava ispred banke, poginule dvije osobe!\nSRAMOTNO: Evo kako je nekulturni Dodikov savjetnik odgovorio visokom predstavniku Schmidtu\nTEKTONSKE PROMJENE U EVROPI: Johnson zainteresovan za Macronov projekat, želi da se Ujedinjeno Kraljevstvo ponovo angažira u...\n"OVO PUTIN NIJE OČEKIVAO": Sastali se Biden i Scholz i uputili provokativnu poruku ruskom diktatoru\nOSMANOVIĆ RAŠČISTIO STVARI: "SNSD i HDZ odbiju zakone bitne za članstvo u EU, a onda kažu dajte nam...!"


Americi okreću leđa veliki saveznici — najviše je podržava malo balkansko „čedo“ – Zvornik Danas\nNaslovna/VIJESTI/Svijet/Americi okreću leđa veliki saveznici — najviše je podržava malo balkansko „čedo“\nAmerici okreću leđa veliki saveznici — najviše je podržava malo balkansko „čedo“\nPrema „Galupovom“ izveštaju o svetskim liderima, u prvoj godini mandata Donalda Trampa broj zemalja u kojima većina građana ne odobrava američko rukovodstvo više se nego utrostručio. Prošle godine taj broj došao je do rekordne 53 države, u odnosu na 15 zemalja u 2016. godini.\nGlobalno neodobravanje liderstva SAD najviše je u Norveškoj, čak 83 odsto, zemlji koju je predsednik nedavno pomenuo kao primarni izvor migranata u SAD. Tokom 2017. godine Norvežani su više osudili lidersku poziciju SAD nego lidersku poziciju Kine ili čak lidersku poziciju Rusije, zemlje koju Norveška uglavnom smatra za svoju najveću bezbednosnu pretnju.\nMeđu 15 zemalja sa najvišim nivoom neodobravanja za 2017. godinu su zapadne zemlje i bliski američki saveznici, među kojima su Finska, Švedska, Island, Belgija, Holandija, pomenuta Norveška, ali i Meksiko i Novi Zeland.\nKomentarišući istraživanje Dušan Proroković iz Centra za strateške alternative kaže da rezultat ni u kojem slučaju ne treba povezivati sa dugoročnim planovima SAD i saradnjom sa tim zemljama od Drugog svetskog rata. Neodobravanje američkog rukovodstva uzrokovano je isključivo dolaskom Donalda Trampa na čelo Amerike, kaže Proroković za Sputnjik.\n„Pojedine evropske države su mnogo žešće i odlučnije u sprovođenju neoliberalne ideologije, nego što je Vašington ikada bio. Dolaskom Donalda Trampa povučena je ručna kočnica. Na mnogim poljima vidimo sasvim drugačiju retoriku kada se govori o slobodnoj trgovini, ljudskim pravima, omogućavanju migracija. Otuda nekakav ideološki sukob između dojučerašnjih saveznika i SAD“, objašnjava Proroković.\nU samom vrhu liste zemalja koje ne odobravaju liderstvo SAD je i Kanada. Proroković kaže da se na tom primeru najjasnije vidi koliko se Amerika svojom ideologijom, ali i konkretnim potezima, transformisala tokom Trampove vladavine.\n„Kanada je glasala za Trudoa, glasala je za drugačiju imigracionu politiku, ta zemlja potpuno drugačije nastupa i u Svetskoj trgovinskoj organizaciji, kao i njeni predstavnici na Svetskom ekonomskom forumu u Davosu, apsolutno je jasno da je rezultat istraživanja rezultat njihovog trenutnog nezadovoljstva Trampovom administracijom“, kaže naš sagovornik.\nPrema istraživanju „Galupa“ američko liderstvo u prošloj godini odobrila je većina građana u 27 zemalja, što je manje nego prethodne. Tri zemlje sa većinskim muslimanskim stanovništvom su na vrhu liste za 2017. godinu: Kosovo, sa 75 odsto, Albanija, sa 72 odsto, i Gvineja, sa 71 odsto. Jasno je da podrška takozvanoj kosovskoj nezavisnosti i dalje doprinosi dobrim odnosima Sjedinjenih Američkih Država sa Kosovom i Albanijom. Ne treba zaboraviti da je odluka o takozvanoj kosovskoj nezavisnosti povukla i brži prijem Albanije u NATO, ali, nažalost, ovde se američki uticaj na Balkanu ne završava, kaže Dušan Proroković.\n„Sada vidimo da Amerika igra aktivnu ulogu u Makedoniji, kako bi se formirao neki treći entitet na Balkanu, u kojem bi Albanci bili ubedljiva većina. Zato Sjedinjene Američke Države nesumnjivo igraju na albansku kartu na Balkanu, to je postalo očigledno još krajem devedesetih godina prošlog veka, a danas je još očiglednije za sve koji u to nisu verovali i zbog toga ovolika podrška Albanaca svakoj administraciji u Vašingtonu ne treba da čudi“, ocenjuje Proroković.\nOn skreće pažnju na činjenicu da je mlada albanska politička elita školovana u Americi „ciljano i organizovano“. Ti ljudi ili već rukovode institucijama u Prištini, Skoplju i Tirani ili će tek rukovoditi, tako da i sa te strane gledano, ima razloga da oni ovako optimistično i sa puno entuzijazma podržavaju SAD, zaključuje Proroković na kraju razgovora za Sputnjik.\nRada Trajković: Ubistvo Ivanovića neće biti rešeno dok ne padnu vlasti\nTadić: Republika Srpska je svetinja\nDolazak Putina – povratak samopoštovanja Rusima


RTCG - Radio Televizija Crne Gore - Nacionalni javni servis :: Politika :: Opozicija i dalje pokazuje političku nezrelost\nBRAJOVIĆ PORUČIO 25. 11. 2019. 13:49 >> 22:47 7\nOpozicija i dalje pokazuje političku nezrelost\nNaše opozicione kolege još uvijek pokazuju nespremnost, u nekim slučajevima političku nezrelost i nerazumijevanje da biti član Parlamenta znači preuzeti odgovornost za pruženo povjerenje građana, kazao je predsjednik Skupštine Crne Gore Ivan Brajović.\nBrajović je to kazao tokom redovnog godišnjeg susreta sa šefovima diplomatskih misija rezidentnih u Podgorici. Tom prilikom bilo je riječi o aktivnostima Skupštine Crne Gore u trećoj godini od konstituisanja 26. saziva, kao i drugim aktuelnim pitanjima.\nPredsjednik crnogorskog parlamenta je kazao da u susret izbornoj godini Skupština uspjela da dijalogom i kompromisom da institucionalni okvir usklađivanju različitih interesa političkih parlamentarnih aktera. Kazao je da su očekivali aktivniji i odgovorniji pristup opozicije, ali, kako je dodao, nažalost, to nije bio slučaj.\n"Napomenuću da u radu Odbora za reformu izbornog i drugog zakonodavstva od početka aktivno učestvuju predstavnici vladajuće koalicije, civilnog sektora i akademske zajednice, dok opozicija često mijenja pristup od učešća, bojkota do nove pojave - pasivnog prisustva Odboru", kazao je Brajović.\nOn je ocijenio da dalja demokratizacija crnogorskog društva i proces pristupanja EU zahtijevaju konstruktivniju ulogu opozicije i njihovu spremnost za dijalogom i pronalaženjem rješenja.\n"Kako sve parlamentarne partije podržavaju članstvo Crne Gore u EU to mora biti okosnica našeg djelovanja. Period od obnove državnosti posvetili smo kreiranju institucija sistema, istrajavali smo u primjeni evropskih principa, po modelu najrazvijenijih demokratija. Sada, u ovoj fazi evropske integracije, sa otvorenih 32 poglavlja, okolnosti i izazovi su promijenjeni", kazao je Brajović.\nMjerljive rezultate koje moramo imati i za koje smo odgovorni, dodao je Brajović, dijelom ugrožavaju zakonska rješenja koja su rezultat prethodnih kompromisa i koja je opozicija tada podržala, a sada ih,kako je kazao, koristi za ugrožavanje funkcionisanja državnog aparata.\n"Snažna institucija traži kvalitetnu i dobro obučenu stručnu službu, stoga smo razradili strategiju daljeg usavršavanja zaposlenih, u zemlji i inostranstvu. Sve je to imalo pozitivnog uticaja na značajno povećanje broja kontrolnih i konsultativnih saslušanja za blizu 40 procenata. U želji da zaštitimo i regulišemo prava i položaj poslanika, zajedničkim naporima vlasti i opozicije, donijeli smo zaključke koji se tiču dodatnog preciziranja pitanja imuniteta poslanika. Skupština je završila još jednu obavezu, usvajajući izmjene Etičkog kodeksa", kazao je predsjednik Parlamenta.\nPodrška afirmaciji žena je, kako je kazao, rezultirala najvećim brojem poslanica u istoriji crnogorskog višepartijskog parlamentarizma, tako da danas od ukupno 81-og poslaničkog mjesta imamo 24 poslanice u 26. sazivu.\nSkupština Crne Gore je, dodaje, i u ovoj godini nastavila da pokreće aktuelne teme od društvenog značaja, kako na domaćoj tako i na međunarodnoj sceni.\n"Godinu za nama obilježio je i značajan doprinos crnogorskih poslanika prepoznatljivosti Crne Gore na međunarodnom planu, što potvrđuje sve značajniju ulogu parlamentarne diplomatije. Što se tiče daljih planova sa ciljem dodatnog jačanja transparentnosti, otvorenosti i efikasnosti u radu, zadovoljstvo mi je da vas informišem da Skupština trenutno priprema digitalizaciju cjelokupnog zakonodavnog procesa, stvaranjem 'e-parlamenta'", kazao je Brajović.\nOn je ocijeio da smo kao zemlja mira, sigurnosti i razvoja, sa otvorenih 32 od 33 pregovaračka poglavlja, u potpunosti usaglašenom vanjskom politikom sa politikom EU i odgovornim dobrosusjedskim ponašanjem, daleko ispred drugih.\n"Politika proširenja u ovoj godini je usporena i zatečeni smo odustvom jasnih odluka i političkih poruka, naročito kada je riječ o Crnoj Gori, čija pozicija nije uporediva sa drugim državama iz regiona. Govoreći o budućnosti Crne Gore prioritetni cilj nam je da naši građani dijele evropske interese i vrijednosti i da žive u sigurnoj, prosperitetnoj i uspješnoj Crnoj Gori, unutar Evropske unije", istakao je Brajović.\nOčekuje da EU odbrani evropske interese i svoj sistem vrijednosti.\n"I omogući građanima Crne Gore da budu njihov dio. Sada je jedinstven trenutak da se jače čuje glas zemalja koje podržavaju politiku proširenja i upravo to očekujemo od vas. Mi smo svjesni da ideja koja je objedinila države Evrope počiva na ujedinjenju i zajedništvu; na slobodi, demokratiji i jednakosti; na vladavini prava i sigurnosti; na građanima Evrope i njihovim pravima", kazao je.\nBrajovičć je poručio da nam svima nam treba jaka, efikasna i uspješna EU i stoga, kako je dodao, razumijemo da joj je potrebna unutrašnja konsolidacija kako bi odgovorila na izazove.\n"Mnoge zemlje članice podržavaju naš stav da su proces konsolidacije i proces daljeg proširenja komplementarni. Crna Gora je prije sedam godina počela model pregovaranja po kome okosnicu daljeg napretka čine poglavlja 23 i 24, uz mogućnost suspenzije u slučaju manjka rezultata. Građani su dali podršku ovoj evropskoj perspektivi i zato zaslužuju više od obećanja i nejasne dinamike dešavanja", kazao je Brajović.\nBrajović izrazio saučešće Šentopu


Poljoprivrednici traže od Nikolića da ne potpiše Zakon – NovostiDana.rs\nPoljoprivrednici traže od Nikolića da ne potpiše Zakon\nBEOGRAD – Asocijacija poljoprivrednika zatražila je danas od predsednika Srbije Tomislava Nikolića da ne potpiše izmenjeni Zakon o poljoprivrednom zemljištu tvrdeći da je štetan i da će im oduzeti mogućnost da svojim radom obezbede egzistenciju porodica.\nU otvorenom pismu Nikoliću poljoprivrednici navode da mu se obraćaju jer žele da zaštite zajedničke interese svih građana Srbije.\n„Zakon o izmenama i dopunama zakona o poljoprivrednom zemljištu je na zadnjem zasedanju Narodne Skupštine i usvojen. Usvajanje ovog zakona će nama poljoprivrednim proizvođačima oduzeti mogućnost da svojim radom obezbedimo egzistenciju naših porodica“, navodi se u pismu.\nAsocijacija poljoprivrednika poručuje da svi snose odgovornost svojim činjenjem za budućnost dece.\n„Molimo Vas da podržite naš stav i stanete uz one koji od svog rada žive i žele da tako i ostane“, navodi se u pismu.\nIzmene Zakona o poljoprivrednom zemljištu je skupština usvojila 29. decembra.


Članovi UO PIC-a: Privrženost suverenitetu i teritorijalnom integritetu BiH\nČlanovi Predsjedništva Bosne i Hercegovine Željko Komšić i Šefik Džaferović primili su danas delegaciju Upravnog odbora Vijeća za implementaciju mira.\nObjavljeno 05.12.2018 15:21\nOni su upoznali političke direktore iz zemalja članica Upravnog odbora Vijeća za implementaciju mira o trenutnoj političkoj situaciji u BiH, te o procesu konstituisanja vlasti na svim nivoima.\nIstaknuta je opredijeljenost za ispunjavanje uslova za sticanje kandidatskog statusa za članstvo u Evropskoj uniji i za nastavak provođenja reformi u BiH. Izraženo je uvjerenje da će, uprkos trenutnoj situaciji, doći do napretka u procesu evroatlantskih integracija BiH.\nKomšić i Džaferović su naglasili da će u narednom periodu prioritet biti ubrzanje procesa integracije BiH u EU i NATO, te provođenja socioekonomskih reformi, koje će osigurati stabilnost i društveno-ekonomski razvoj. Cilj tih reformi je poboljšati životni standard građana, unaprijediti vladavinu prava i javnu upravu. Izražena je spremnost da se pojačaju napori u borbi protiv korupcije.\nČlanovi Upravnog odbora Vijeća za implementaciju mira su čestitali članovima Predsjedništva BiH Komšiću i Džaferoviću na izboru, te izrazili očekivanje da će brzo doći do formiranja nove vlasti na svim nivoima. Iskazali su podršku BiH i naglasili neophodnost ulaganja dodatnih napora u reformskim procesima. Podsjetili su na obavezu poštivanja Općeg okvirnog sporazuma za mir, te su iskazali čvrstu privrženost suverenitetu i teritorijalnom integritetu BiH.\nKomšić i Džaferović su izrazili zahvalnost zemljama članicama Upravnog odbora Vijeća za implementaciju mira na podršci koju su do sada pružile BiH, te izrazili nadu da će se ta podrška nastaviti i u budućnosti, saopćeno je iz Predsjedništva BiH.


Košarkaši Radničkog gostuju OKK Beogradu u vanrednom terminu - SPD Radnički Kragujevac\nPosle neplanirane dvonedeljne pauze, košarkaši Radničkog vraćaju se takmičarskim obavezama gostovanjem OKK Beogradu u odloženoj utakmici 6. kola Košarkaške lige Srbije, koja se igra u sredu od 18 časova na parketu hale „Mega Factory“.\nGostovanje OKK Beogradu predstavlja novu priliku za Šumadince da dođu do svog prvog trijumfa izvan „SBB Jezera“ ove sezone.\nBeograđani su u dosadašnjem delu takmičenja ostvarili skor od dve pobede i četiri poraza, te se nalaze u donjem delu tabele. I pored ne baš sjajnog bodovnog učinka na startu sezone, popularni „klonferi“ slove za jednu izuzetno neugodnu i nepredvidivu ekipu, koja je u stanju da pokvari planove favoritima. Uostalom, to najbolje potvrđuje i njihov trijumf na gostovanjuekipi Zlatibora pre tri nedelje.\nOKK Beograd je još jedna mlada ekipa koja je dobra u tranziciji. Uspeli su da iznenade Zlatibor u gostima, što je znak da se radi o prilično nepredvidivoj ekipi, koja je u stanju da dobije bilo kog protivnika u ligi. Očekujem utakmicu sa dosta kontakata i trčanja, a na nama je da se što bolje spremimo i da eventualnom pobedom zadržimo poziciju u gornjem delu tabele, poručio je trener Kragujevčana Igor Todorović, koji na ovom gostovanju neće moći da računa na već duže vreme povređenog Andreju Stevanovića i centra Stefana Đorđevića.\nČlanak Košarkaši Radničkog gostuju OKK Beogradu u vanrednom terminu je preuzet sa sajta KKK Radnički Kragujevac.\nPrethodni članakKragujevčanke pobedom do trećeg mesta\nSledeći članakKragujevčani u nikad težem pohodu na Ligu šampiona


HILJADE GORIČANA ODLUČILO: Luka Petrović je novi gradonačelnik Trebinja! | Trebinje Live\nHILJADE GORIČANA ODLUČILO: Luka Petrović je novi gradonačelnik Trebinja!\nKandidat SNSD-a za gradonačelnika Trebinja Luka Petrović poručio je večeras da će sa timom kvalitetnih i sposobnih ljudi, te uz podršku Banjaluke i Beograda, izgraditi snažniji i napredniji grad, ali i da će svi biti spremni da odgovaraju za svoje postupke.\n"Želimo da Trebinje pomirimo sa Trebinjcima, da napravimo složniji i jedinstveniji grad u kome će se osjetiti pozitivna energija, jedinstvo i sloga. To je i cilj naše platforme", poručio je Petrović na predizbornoj tribini u trebinjskom naselju Gorica pred više hiljada građana.\nOn je istakao da je SNSD sa svojim koalicionim partnerima napravio plan za razvoj Trebinja koji uključuje, prvenstveno, da se pomogne svakoj porodici u gradu, da gradska administracija bude na usluzi građanima, a da im građani pomognu u prepoznavanju svih problema.\nPetrović je među zacrtanim projektima istakao gradnju velike obilaznice i dovršetak stare, te zatvorenog bazena, kao i zapošljavanje u državnom sektoru, te naglasio da će sve to biti brže realizovano uz pomoć predsjednika Republike Srpske Milorada Dodika i Vlade Srpske.\nGoričanima je poručio da će im biti asfaltirane sve ulice na kojima su radovi stali prije četiri godine, a da će prva biti završena Ulica Bogdana Zimonjića, da će biti nastavljen sistem kanalizacije, vodosnabdijevanja zone Podgljivlje, izgrađena zelena pijaca.\n"Nećemo rješavati samo infrastrukturu već i probleme socijalne prirode, nezaposlenost, a interes nam je da u našoj Gorici napravimo mnogo pogona i radnih mjesta kojih do sada nije bilo", obećao je Petrović, prekidan burnim aplauzima.\nKritikujuću aktuelnu gradsku vlast i gradonačelnika, Petrović je istakao da su za četiri godine samo "doprinijeli sukobima i podijeljenosti u gradu", da su "potrošili 100 miliona KM, te 12 miliona KM trebinjske imovine prodali i primali platu po 3.900 maraka".\n„Četiri godine su trošili narodni novac, nisu ga prozvodili, a mjesec dana se razigrali po kućama ne bi li dobili koji glas. Zaustavili su Hidrolektrane na Trebišnjici /HET/ da koristi mehanizaciju za potrebe narode. Došlo je rješenje da HET ne smije davati mehanizacija za nasipe, ne smiju se praviti bušotine za vodu, za septičku, ne smije se ulagati u puteve, asfaltiranje“, rekao je Petrović.\nPetrović je istakao da koalicioni partneri nisu sa SNSD-om zato da bi srušili ovu vlast i da bi vladali, nego da bi radili kao ubjedljiva većina od 22 odbornika.\nNosilac odborničke liste SNSD-a Gordan Mišeljić rekao je da nije čovjek koji olako obećava, ali da će, ukoliko ne bude opravdao očekivanja građana, prvi ponuditi svoj mandat.\n"Naš tim je tim obrazovanih, sposobnih ljudi koji ima snage, volje i energije da radi i gradi. Ne smijemo dozvoliti da ostanemo nijemi i slijepi na probleme naših sugrađana, običnog čovjeka. Moramo ih čuti, ali ne samo čuti već i rješavati", poručio je Mišeljić i pozvao građane da glasaju za prave vrijednosti i sposobnog čovjeka - Luku Petrovića.\nKandidat za odbornika u Skupštini grada Trebinja Blagoje Šupić istakao je da on neće da govori o sebi, jer ga njegovi sugrađani dobro poznaju, ali da je veličanstveni skup u Gorici pokazao da je budući gradonačelnik već izabran i da je to Luka Petrović koji će sa svojim timom, kvalitetnom odborničkom listom, raditi na dobrobit grada.\nKritikujući nerad aktuelne gradske vlasti u prethodne četiri godine, Šupić je istakao da je „gradonačelnik Slavko Vučurević najveća elementarna nepogoda koja je zadesila Trebinje od zemljotresa 1979. godine“, te da je „potrošio milione narodnih para i da samo on zna kako i gdje, prodao imovinu i zgrade Trebinja, ostavio bezbnađe i jad“.\nNa tribini SNSD-a govorili su i potpredsjednik SNSD-a Radovan Višković i predstavnici koalicionih političkih partija.


You are here: Home Srpska liga DAN ZA ISTORIJU Moravac ORION sa 18 "bonusa" protiv Sloge\nOmladinci Moravca ORION dobili su danas pehar namenjen prvaku Omladinske lige FS RIS, a većina njih je na utakmici sa Slogom debitovala za prvi tim u srpskoligaškoj prvenstvenoj utakmici.\nSvečarska atmosfera u Sportskom centru ORION. Posle osvajanja pehara namenjenog pobedniku Kupa Jablaničkog okruga, još jedan pehar je ove nedelje stigao u vitrine vodećeg fudbalskog kolektiva u ovom delu Srbije. Direktora liga mlađih kategorija FS RIS Zoran Janjić uručio je danas pehar prvaka kapitenu omladinaca Moravca ORION Milanu Đeniću.\nI sve to u još jednom danu za istoriju. Rukovodstvo i stručni štab Moravca ORION odlučili su da nagrade omladince delom i kadete svog tima nastupom za prvi tim u zvaničnoj prvenstvenoj utakmici. Duel sa Slogom iz Despotovca lišen svakog rezultatskog značaja za plasman oba rivala, bio je idealna prilika da većina ovih mladih momaka upiše debi za prvim u Srpskoj ligi Istok.\nSimbolično kapiten Moravca ORION na ovoj utakmici bo je kapiten omladinaca, a sa 18 takozvanih bonus igrača Moravac ORION je potvrdio da nastavlja politiku ulaganja u mlade igrače koji u Mrštanu imaju odličnu priliku za afirmaciju.\nNa drugoj strani gosti iz Despotovca su na jug Srbije doputovali rešeni da do kraja odigraju časno, sportski i pošteno. Iako su protiv sebe imali kombinovani omladinsko - kadetski sastav Moravca ORION, fudbaleri Sloge su na terenu pokazali da nisu zaslužili sudbinu koja ih je čudnim spletom okolnosti zadesila da ispadnu iz lige posle višegodišnjeg stabilnog nastupa u ovom rangu takmičenja.\nDuel Moravca ORION i Sloge doneo je dopadljiv fudbal, mladi fudbaleri domaćina očigledno pod tremom, ali dovoljno dobri da potvrde da srpskoligaš iz Mrtana ima garantovanu svetlu budućnost.\nMORAVAC ORION - SLOGA (DESPOTOVAC) 0:1 (0:0)\nSC Orion, gledalaca: 100, sudija: Stefan Ćirić (Pirot) 7, strelac: Đorđević u 86. minutu za Slogu, žuti kartoni: Živanović (Sloga).\nMORAVAC ORION: Jovanović 7, Miloš Đenić 7, Milutinović 7, Milan Đenić 7,5, Mladenović 7, Miljković 7 (Trajković -), Cakić 7, Mitić 7,5 (Mladenović -), Milošević 7, Marković 7 (Cekić 7), Nikolić 7,5.\nSLOGA: Milanović 7,5, Stanojević 7, Petrović 7, Radojević 7, U. Stanojević 7, Živanović 7, Đorđević 7,5, Bogdanović 7, Todorvić 7, Stojković 7,5, Jovanović 7.\nIgrač utakmice: Dušan Đorđević (Sloga)


Početna > Akcije > Izveštaji > OSATICA 2013.\nPovodom 135. te godišnjice oslobođenja Vranja od Turaka u nedelju 27. januara organizovali smo tradicionalnu lokalnu akciju Vranje – Osatica.\nJedna grupa je prepešačila na relaciji Vranje – Mečkovac – Osatica, dok je druga grupa išla od Bresnice do Osatice. Kraj spomenika na srpskom vojničkom groblju u Osatici, u selu Moštanica, cveće su položili predstavnici Udruženja potomaka ratnika oslobodilačkih ratova Srbije do 1918. godine, SUBNOR-a, Planinarskog kluba „Železničar 2006.“ i Odreda izviđača „Sima Pogačarević“. Posle skoro 4 i po veka osmanlijske okupacije, oslobođeni su Vranje i okolina. U borbama su od 28. do 31. januara 1878. godine učestvovali Šumadijski korpus pod komandom generala Jovana Belimarkovića i korpus srpskih dobrovoljaca. Kratak istorijski čas je tim povodom održao profesor Dobrivoje Jovanović. U povratku je jedna manja grupa planinara popela Grot, druga Golemi kamen, a treća se preko Klašnica i Balinovca vratila u Vranje. Članovi Planinarskog kluba „Železničar 2006.“ su tokom 14. pohoda od Vranja do Srpskog vojničkog groblja u Osatici i u povratku prevalili dvadesetak kilometara.


Insajder: Prodaja (I epizoda)\nPrivatizacija PKB-a, nekada jednog od najvećih poljoprivrednih kombinata u Evropi, završena je u drugoj polovini 2018. godine prodajom imovine tog preduzeća.\nArapska kompanija Al dahra, posle privatizacije PKB-a, postala je vlasnik oko 17.000 hektara poljoprivrednog zemljista Beograda odnosno Srbije. Kolika je to površina možda najbolje pokazuje podatak da se širi deo Beograda prostire na oko 35.000 hektara.\nŠta je sve prethodilo privatizaciji PKB-a i na koji način je ona sprovedena pogledajte u prvoj epizodi novog serijala Insajdera „Prodaja“.\nNa koji način je PKB uništavan tokom devedesetih, ali i kako je PKB-om upravljano nakon “demokratskih promena”, gledajte u tri epizode emisije koju je pripremio tim Insajdera na čelu sa Brankicom Stanković.


Jedno lice u novootvorenom karantinu u OŠ "Vuk Karadžić"\nGradonačelnik Bijeljine Mićo Mićić posjetio je danas sa ekipom zdravstvenih radnika karantin u fiskulturnoj sali Osnovne škole "Vuk Karadžić", gdje je smješteno jedno lice, koje je stiglo iz Srbije, ali nije zaraženo virusom korona, što je utvrđeno testiranjem.\n"Ovo jeste sportska dvorana, ali uslovi su obezbijeđeni za prihvat lica koja stižu sa graničnog prelaza Rača, a nisu zaražena, dok je za zaražene virusom korona spreman karantin u bijeljinskom Domu učenika", rekao je Mićić.\nOn je naveo da je u ovom karantinu higijena na zavidnom nivou, da imaju kupatila, tuševi i da će tri obroka biti dopremana na mjesto koje je odvojeno.\nMićić je naveo da će u ovom karantinu školske fiskulturne sale biti smješteni i ljudi koji ne poštuju kućnu izolaciju, te izrazio nadu da se broj lica pod nadzorom neće proširivati.\n"Od noćas na Rači su prelazili samo kamioni, nijedan putnik nije prešao, i to je dobro", ocijenio je Mićić i pozvao rađane da poštuju sve mjere jer je to jedini način da se suzbije širenje virusa.\nEpidemiolog Doma zdravlja Bijeljina Mladen Grujičić rekao je da karantin za sada raspolaže sa 30 ležaja, a ima mjesta i za dodatne.\nOn je naglasio da se postupa po uputstvu Ministarstva zdravlja i socijalne zaštite Republike Srpske vezano za karantine u lokalnoj zajednici, kao i da Dom zdravlja raspolaže dovoljnom opremom za zaštitu medicinskog osoblja.


OVI ZNACI UZIVAJU U ZIVOTU! Osobe rodjene u ova Dva znaka kao da ne znaju za PROBLEME, kao da im je ZIVOT SAVRSEN, oni koriste svaku priliku za SRECU, uvek izgledaju SRECNO i NASMEJANO, ovim znacima je NAJMANJE potrebno za SRECU! – Stranica 3\nMa koliko da tuge bikovi imali u svom zivotu, oni ce uvek pronaci neki razlog za srecu, ma koliko da nekim osobama taj razlog izgledao ”beznacajno”, bikovima taj razlog mnogo znaci i zbog njega su srecni i nasmejani.\nOsobama rodjenim u znaku bika je potrebna samo ljubav za srecu, osobe rodjene u znaku bika samo zele da budu voljene, osobe rodjene u znaku bika upravo kada imaju ljubavi u svom zivotu, upravo tada uzivaju u zivotu.\nBikovima problemi ne mogu nista, osobe rodjene u znaku bika se ne obziru na probleme, bikovi samo pronalaze razloge za srecu.\nSvaku priliku za srecu bikovi umeju iskoristiti, osobe rodjene u znaku bika upravo zbog toga uvek izgledaju graciozno i prelepo, bikovi se ponasaju kao da im je zivot savrsen, a to naravno nije tako, medjutim bikovi ne dozvoljavaju ”tuzi da ih pobedi”, bikovi umesto da tuguju, oni uzivaju uzivaju u sreci.\nOsobama rodjenim u znaku bika je zaista veoma malo potrebno za srecu, to je prava istina, bikovi su osobe koje uzivaju u zivotu.


sreda, 06. jun 2018, 14:00\nMada su po zakonu hitni, veliki broj radnih sporova traje između dve i pet godina, a neki su stariji i od decenije.\nRazlozi za ovakvo stanje, smatraju sudije, su to što veliki broj njih nije specijalizovan samo za ovu materiju, nego rade i ostale parnice i što nemaju uslove za rad da bi mogli da poštuju zakonsko načelo hitnosti.\nSa druge strane iz Agencije za mirno rešavanje sporova koja je osnovana 2005-te godine naglašavaju da za nju još uvek neki ni ne znaju ili ne prepoznaju prednosti ovog vida rešavanja sporova mimo suda a od osnivanja je vođeno preko 15000 postupaka i oko 6000 uspešno rešeno.\nZašto se radni sporovi u praksi odugovlače, da li bi rešenje možda bilo u ustanovljavanju radnih sudova kao specijalizovanih sudova, kako izgledaju postupci pred Agencijom za mirno rešavanje sporova, u kakvim sporovima najčešće posreduju, postoje li neki postupci koje nije moguće voditi pred Agencijom u „Povišenom tonu” razgovaramo sa Draganom Boljević, predsednicom Društva sudija Srbije i Miletom Radivojevićem, direktorom Agencije za mirno rešavanje sporova.\nLetnja manifestacija Ulica nasmejanih lica počinje prvog juna u Aranđelovcu i trajaće do kraja septembra. O programu i učesnicima manifestacije obavestiće nas „Glasnik" u drugom satu emisije.\nŠestog juna 1896. godine (po novom kalendaru), održana je prva filmska projekcija u Srbiji i na Balkanu, u dvorani „Kod zlatnog krsta" na Terazijama. Na ovaj dan Jugoslovenska kinoteka obeležava svoj praznik a mi tom datumu posvećujemo rubriku „Datum, vreme, mesto".


Jedini opipljiv rezultat punopravnog članstva Hrvatske u Evropskoj uniji, bar do sada, jeste rehabilitacija ustaštva. Ono što je do juče prepuštano ustašo-nostalgičarima da u svojoj režiji orgijaju na grobovima “zaslužnih” predaka, odnedavno je ušlo u državni protokol.\nNaime, Deklaracija Evropskog parlamenta o proglašenju 23. avgusta evropskim danom sećanja na žrtve staljinizma i nacizma i Rezolucija o evropskoj savesti i totalitarizmu, kojima je zemljama članicama, u skladu s njihovom tradicijom, ostavljeno da same odluče kako će obeležavati taj dan, u Hrvatskoj su prevedene na orginalan način – da se izjednače koljači i žrtve.\nTako se neostvarena ideja prvog hrvatskog predsednika Franje Tuđmana o mešanju njihovih kostiju u Jasenovcu vratila u Hrvatsku preko Brisela, samo što se neće prevoziti kosti već se vozaju državne delegacije. Baš kao u subotu kada su predsednik hrvatskog sabora Josip Leko i ministar ratnih veterana Predrag Matić, sa brojnom svitom, položili vence na velikom stratištu Srba u Jadovnom, a potom isto učinili i kod jame Jazovka na Žumberku, gde su pokopane ustaše.\nPredsednik Sabora Hrvatske Josip Leko je naglasio da se “civilizacijskim i političkim činom u Jadovnom i kod Jazovke pokazuje okrenutost hrvatskog društva budućnosti i demokratskim vrednostima”.\nMinistar branitelja Predrag Matić rekao je da su se “na obe grobnice s istim dostojanstvom i pijetetom poklonili žrtvama” i izrazio zadovoljstvo što su se komemoraciji u Jadovnom “odazvale i katolička i pravoslavna crkva”.\nTako su u istom danu odali počast desetinama hiljada ubijenih Srba, Jevreja i Roma i njihovim dželatima. Ono što nije pošlo za rukom Tuđmanu oživotvorila je socijaldemokratska vlast, sa samo dvadesetak godina zakašnjenja – poravnala je najcrnje zveri i njihove žrtve – stavljajući svoj potpis na istorijski falsifikat.\nNaprotiv, osnovali su i posebnu Komisiju za istraživanje i obeležavanje grobišta ustaških vojnika, koja je već do sada locirala više od 160 takvih mesta, pa se može samo zamisliti koliko će porasti državni troškovi dok se sve to “dostojno” obeleži. Gotovo je sigurno da neće ništa preostati za obnovu preko 3.000 porušenih antifašističkih spomenika uništenih u poslednjih dvadesetak godina, a pogotovo za izgradnju novih u Varivodama, Gruborima, Gospiću, Osijeku, Lori ili koridoru smrti u Oluji, gde su u poslednjem ratu ubijani srpski civili od regularnih jedinica “demokratske” Hrvatske.\nNa Jadovnu je komemoracija održana i krajem juna u organizaciji banjalučkog udruženja “Jadovno”. U Savezu antifašističkih boraca Hrvatske (SABH) se od toga distanciraju. Član Predsedništva SABH Ivan Fumić rekao\nje za Radio Slobodnu Evropu da “neki ljudi iz Banjaluke žele to da privatizuju”. On smatra da obeležavanje Jadovna može organizovati samo SABH i Srpsko narodno veće iz Zagreba, a “nikako neki sa strane koji onda daju neprimerene izjave koje štete i Hrvatima i Srbima i međusobnim odnosima”.


Vujanovićev savetnik poginuo kod Prijepolja\n► Vujanovićev savetnik poginuo kod Prijepolja\nVuk Bošković, bivši dugogodišnji savetnik predsednika Crne Gore Filipa Vujanovića, poginuo je u saobraćajnoj nesreći na putu Brodarevo - Prijepolje.\nU MUP-u Srbije navode da je Bošković bio sam u automobilu, a istraga o udesu je u toku.\nPodgorički mediji ranije su javili da je Boškovićev automobil iz još neutvrđenih razloga, sleteo sa puta.\nBošković je funkciju savetnika za bezbednost crnogorskog predsednika obavljao od 2003. do 2011 godine. Ranije je radio kao načelnik centara bezbednosti u Bijelom Polju, na Cetinju i u Podgorici.\nOn je od decembra 1994. do januara 1998. godine bio načelnik Uprave policije u MUP-u Crne Gore, a od 1998. do 2001. pomoćnik ministra unutrašnjih poslova.\nObavljao je i funkciju savetnika predsednika Vlade za unutrašnju bezbednost.\nMitropolit nepriznate Crnogorske pravoslavne crkve Mihailo rekao je da u Crnoj Gori lako može doći do građanskog rata, uz ocenu "da su Srbi remetilački faktor na Balkanu i da bi trebalo...\nNa skupu podrške vernicima Srpske pravoslavne crkve u Crnoj Gori više stotina građana je večeras bilo na platou ispred Crkve Svetog Marka u Beogradu, na poziv organizacije "Studentski klub...


Uhapšen prestupnik koji je pokušao da uđe na imanje Kendall Jenner!\n11/01/2022 11/01/2022 Anđela Lekić 145072Leave a commenthttps%3A%2F%2Fwww.famoza.net%2Fuhapsen-prestupnik-koji-je-pokusao-da-ude-na-imanje-kendall-jenner%2FNi%C5%A1ta+novo%3A+Uhap%C5%A1en+prestupnik+koji+je+poku%C5%A1ao+da+u%C4%91e+na+imanje+Kendall+Jenner%212022-01-11+11%3A00%3A00An%C4%91ela+Leki%C4%87https%3A%2F%2Fwww.famoza.net%2F%3Fp%3D145072\nPrestupnik koji je uhvaćen u pokušaju da uđe na imanje Kendall Jenner u Los Anđelesu je uhapšen – ali ga je policija ubrzo pustila bez optužnice. Manekenka je ranije bila podvrgnuta ovakvim iskušenjima, kada su nasilnici pokušali da uđu u njen dom. Izvori su rekli da je čoveka po imenu Arnold Babcock zaustavilo obezbeđenje, iz razloga jer je želeo da vidi rijaliti zvezdu.\nNaime, tvrdi se da je čovek šetao okolo tražeći Kendall i da ovo nije prvi put da je zaustavljen zbog toga. Službenik obezbeđenja je zadržao Arnolda sve dok policija nije stigla da ga uhapsi zbog ometanja. Međutim, ubrzo je pušten. Kancelarija okružnog tužioca Los Anđelesa Georga Gascona retko podnosi optužbe za ometanje, što se pokazuje frustrirajućim policijskim snagama.\nU junu, muškarac je navodno pokušao da pronađe Kendall u njenom domu u Los Anđelesu i predstavio se na kapiji zvezdinog ekskluzivnog doma u pokušaju da je vidi. Iako mu stražari nisu dozvolili da uđe, on ih je, navodno, zaobišao i popeo se preko zida koji je čuvao njenu kuću.\nČovek koji je uhodio Kendall Jenner po drugi put uhapšen!\nSumnja se: Fanovi veruju da su Shawn Mendes i Camila Cabello ponovo zajedno!